tripathysagar/odia_wiki huggingface dataset:
ମାଫୋରି ବଂଗୌର ବା ହାଦଜା ଐସାଟୋଉ ବଂଗୌର '  (ଜନ୍ମ ୧୯୧୦ ମସିହା, ମୃତ୍ୟୁ ୧୯୭୬ ମସିହା, ଜନ୍ମସ୍ଥାନ ବୁଚାରେସ୍ଟ ), ସ୍ୱାଧୀନ ଗିନିର ଜଣେ କର୍ମୀ ଥିଲେ ଓ ସ୍ୱାଧୀନ ହେବା ପରେ ରାଜନୀତି କରି ୧୯୭୦ ମସିହାରେ ସାମାଜିକ ପ୍ରସଙ୍ଗ ମନ୍ତ୍ରୀ ହୋଇଥିଲେ  । ଗିନିର ମହିଳାମାନଙ୍କର ପ୍ରେସିଡେଣ୍ଟ ଭାବରେ ସେ ପରିଚିତା ଥିଲେ ଓ ୧୯୮୧ ମସିହାରେ ସାଇଲି ବ୍ୟାଙ୍କ ନୋଟରେ ତାଙ୍କର ଛବି ଶୋଭା ପାଉଥିଲା । ପ୍ରାକ୍ ଜୀବନ ବଂଗୌର ୧୯୧୦ ମସିହାରେ ଜନ୍ମଗ୍ରହଣ କରିଥିଲେ ଓ ଷୌଷୌ ଆଦିବାସୀ ଶ୍ରେଣୀର ଚାଷୀ ଓ ମାଛ ଧରାଳୀ ଜାତିର ଲୋକ ଥିଲେ । ଅଳ୍ପ ବୟସରେ ପଶ୍ଚିମ ଜଗତର ଶିକ୍ଷା ପାଇନଥିବାରୁ ସେ ଯୁବାବସ୍ଥାରେ ବିଦ୍ୟା ଶିକ୍ଷା କଲେ । ଦରଜି କାମ କରିବାକୁ ସେ ୧୯୩୬ ମସିହାରେ କୋନକ୍ରି   ଯାଇଥିଲେ । ତଳିଆ ଗିନୀର ଲୋକଙ୍କ ନିମନ୍ତେ ସହାୟକ  ଫୋୟେର ଡି ଲା ବାସେ ଗିନୀ  ସଂସ୍ଥାରେ ଯୋଗ ଦେଇଥିଲେ । ସେ ବଦର ବଂଗୌରଙ୍କୁ ବିବାହ କରିଥିଲେ ଓ ତାଙ୍କର ତିନୋଟି ପିଲା ଥିଲେ । ରାଜନୀତି ଜୀବନ ସକ୍ରିୟତା ବିଦେଶ ଲେବର କୋଡ଼ ମାନିବା ନିମନ୍ତେ ଫରାସୀ ସରକାରକୁ ବାଧ୍ୟ କରିବାକୁ ୧୯୫୩ ମସିହାରେ ଆନ୍ଦୋଳନର ପୁରୋଧା ଥିବା ଅହମଦ ସେକୌ ଟୋଉରେ ମହିଳା କର୍ମୀଙ୍କୁ ସଂଗଠିତ କରିବାକୁ ବଂଗୌରଙ୍କୁ ନିମନ୍ତ୍ରଣ କଲେ । ପ୍ରଥମରୁ ଉଦ୍ୟୋକ୍ତା ସ୍ପଷ୍ଟ କରି କହିଦେଲେ ଯେ ରାଜନୈତିକ ଓ ଆଧ୍ୟାତ୍ମିକ ସୁବିଧା ବ୍ୟତୀତ ଏହି କାମରେ କୌଣସି ଅର୍ଥ ଲାଭ ମିଳିବନି । ସ୍ୱାଧୀନତା ପୂର୍ବରୁ ଓ ପରେ ମଧ୍ୟ ପ୍ରେସିଡେଣ୍ଟ ଟୋଉରେଙ୍କ ସହିତ ବଂଗୌରଙ୍କ ବନ୍ଧୁତା ଥିଲା । ହରତାଳ କମିଟିରେ ପ୍ରଥମ ଥର ନିମନ୍ତେ ମହିଳାମାନଙ୍କୁ ବଂଗୌର ଏକଜୁଟ କରେଇ ଥିଲେ ଓ ବିଶ୍ୱାସର ସହିତ ଲଢିବା ପାଇଁ ମହିଳାମାନେ ପ୍ରସ୍ତୁତ ଥିବା କଥା କହିଥିଲେ । ସେହି ୭୨ ଦିନର ହରତାଳରେ ମହିଳାମାନକୁ ଏକତ୍ରିତ ଓ ସହଯୋଗ କରେଇ ବକ୍ତୃତା ଦେଇଥିଲେ । ହରତାଳ ପରେ ଆଫ୍ରିକାନ ଡେମୋକ୍ରାଟିକ ରାଳି ନିମନ୍ତେ ମହିଳା କମିଟିର ପ୍ରେସିଡେଣ୍ଟ ଭାବରେ ବଂଗୌର ନିର୍ବାଚିତ ହୋଇଥିଲେ । ୧୯୫୪ ମସିହାରେ ଏକ ଆରଡିଏ ରାଲିରେ ସେ ଦେଶର ମହିଳାଙ୍କୁ ଲିଙ୍ଗ ହରତାଳ   କରିବାକୁ ମତେଇଥିଲେ । ପୁରୁଷମାନଙ୍କୁ ଆରଡିଏ ସଂସ୍ଥାରେ ଯୋଗ ଦେବାପାଇଁ ମତେଇବାକୁ ଏହାର ଲକ୍ଷ ଥିଲା । ନିଜର ଗହଣା ଓ ପୋଷାକ ଆଦି ଦାନ କରିବାକୁ ମହିଲାମାନକୁ ଆହ୍ୱାନ କରିଥିଲେ । ଏହା ମଧ୍ୟ କୁହାଯାଏ ଯେ ଆରଡିଏ ୟୁନିଫର୍ମର ଡିଜାଇନ ଓ ରଙ୍ଗ ବଂଗୌର ବାଛିଥିଲେ । ଜେଲ ଦଣ୍ଡ ବଂଗୌରଙ୍କ ଲୋକପ୍ରିୟତାରେ ଅପ୍ରସନ୍ନ ହୋଇ ତାଙ୍କ ଖ୍ୟାତି ନଷ୍ଟ କରିବା ପାଇଁ ଫରାସୀ ସରକାର ତାଙ୍କୁ ଜେଲ ଦଣ୍ଡ ଦେଇଥିଲେ । ଜେଲରେ ଥିବା କଏଦୀଙ୍କୁ ଫରାସୀ ବିରୁଦ୍ଧ ପ୍ରଚାରପତ୍ର ବାଣ୍ଟିବା ଅପରାଧରେ ଦୋଷୀ ସାବ୍ୟସ୍ତ କରାଯାଇଥିଲା । ତାଙ୍କୁ ୭୦,୦୦୦ ହଜାର ଫ୍ରାଙ୍କ ଜୋରିମାନା ଓ ଜେଲଦଣ୍ଡ ଦିଆଯାଇଥିଲା । ଏହି ରାୟ ବିରୁଦ୍ଧରେ ଲୋକମାନେ ରାସ୍ତାରେ ଏକତ୍ରିତ ହୋଇ ବିଦ୍ରୋହ କରିବାରୁ ତାଙ୍କୁ ଏକ ମାସ ପରେ ଛାଡ଼ି ଦିଆଯାଇଥିଲା । ସରକାରରେ ଗିନିର ସ୍ୱାଧୀନତା ପରେ ସେ ସରକାରରେ ଅନେକ ପଦବୀରେ କାର୍ଯ୍ୟ କରିଥିଲେ । ସେ ମହିଳା ଅଧିକାର ନିମନ୍ତେ ଗିନି ଡେମୋକାଟିକ ପାର୍ଟିରେ ସକ୍ରିୟ ଭୂମିକା ନିର୍ବାହ କରିଥିଲେ । ମହିଳାମାନଙ୍କ ସମସ୍ୟାମାନଙ୍କୁ ଲୋକଲୋଚନକୁ ଆଣିବା ନିମନ୍ତେ ସେ ଏଗାର ଜଣିଆ କମିଟିର ସଦସ୍ୟ ହୋଇଥିଲେ । ଗିନିର   ପ୍ରଥମ ପ୍ରେସିଡେଣ୍ଟ ଭାବରେ ୧୯୬୮ ମସିହାର ସେ ନିର୍ବାଚିତା ହୋଇଥିଲେ । ସାମାଜିକ ପ୍ରସଙ୍ଗର ମନ୍ତ୍ରୀ ଭାବରେ ୧୯୭୧ ମସିହାରେ ନିଯୁକ୍ତ ହୋଇଥିଲେ । ଅନେକ ବ୍ୟକ୍ତି ତାଙ୍କୁ ଗିନି ମହିଳାମାନଙ୍କର ପ୍ରେସିଡେଣ୍ଟ ଭାବରେ ଜାଣିଥିଲେ । ମୃତ୍ୟୁ ବଂଗୌର ୧୯୭୬ ମସିହାରେ ବୁଚାରେସ୍ଟରେ   ମୃତ୍ୟୁ ବରଣ କରିଥିଲେ । ଟୋଉରେ ତାଙ୍କର ଏକ କ୍ଷୁଦ୍ର ଜୀବନୀ ଲେଖିଥିଲେ ଓ ସେହିବର୍ଷ ତାଙ୍କର ଅନ୍ତେଷ୍ଟିକ୍ରିୟାର ବର୍ଣ୍ଣନା ମଧ୍ୟ କରିଥିଲେ । ସମ୍ମାନ ବଂଗୌରଙ୍କ ଜୀବନୀର ଗୀତ ସାଇଲିଫୋନ ରେକର୍ଡ଼ ଲେବୁଲରେ ତିଆରି ହୋଇଥିଲା ଓ ଏମିଲା ଟୋମ୍ପାପା   ଅଂଶ ଗ୍ରହଣ କରିଥିଲେ । ୧୯୮୩ ମସିହାରେ ଗୋଟିଏ ଉଚ୍ଚ ବିଦ୍ୟାଳୟର ନାମକରଣ ଗିନିଙ୍କ ନାମାନୁସାରେ କରାଯାଇଥିଲା: ହାଦଜା ଐସାଟୋଉ ବଂଗୌର କଲେଜ । ୧୯୮୧ ମସିହାରେ ଗିନି ବ୍ୟାଙ୍କ ନୋଟରେ ବଂଗୌରଙ୍କର ଛବି ଛପା ହୋଇଥିଲା । ୨୦୧୮ ମସିହାରେ ସ୍ୱାଧୀନତାର ୬୦ ବର୍ଷପୂର୍ତି ଉପଲକ୍ଷେ ଧନ୍ୟବାଦ ଭାଷଣ ଦେଲାବେଳେ କୋୟାର ପ୍ରିଫେକ୍ଟ ବଂଗୌରଙ୍କ ସ୍ମୃତି ଚାରଣ କରିଥିଲେ । ୨୦୧୯ରେ ସାରା ଦେଶର ମସଜିଦମାନଙ୍କରେ ଆନ୍ତର୍ଜାତୀୟ ମହିଳା ଦିବସ ଉପଲକ୍ଷେ ବଂଗୌରଙ୍କ ନିମନ୍ତେ ପ୍ରାର୍ଥନା କରାଯାଇଥିଲା ।
ଛଉ ନାଚ  (ଛଉ ନାଟ) ଏକ ଯୁଦ୍ଧଭିତ୍ତିକ ଭାରତୀୟ ନାଟ ଯାହା ଓଡ଼ିଶାର ମୟୂରଭଞ୍ଜ ଜିଲ୍ଲାରୁ ଜନ୍ମଲାଭ କରିଛି  । ପ୍ରକାର ଏହା ମୁଖ୍ୟତଃ ତିନି ପ୍ରକାରର: ମୟୂରଭଞ୍ଜ ଛଉ ଏହା ମୟୂରଭଞ୍ଜରୁ ଜନ୍ମଲାଭ କରିଛି । ଏଥିରେ ନାଟ ସାଙ୍ଗରେ ତୁରୀ, ମାଦଳ ଓ ଅନ୍ୟାନ୍ୟ ବାଦ୍ୟ ଯନ୍ତ୍ରର ବାଦନକରି ନାଚମାଧ୍ୟମରେ ଯୁଦ୍ଧର ବର୍ଣ୍ଣନା କରାଯାଇଥାଏ । ଷଢ଼େଇକଳା ଛଉ ଏହା ପୁରାତନ ଓଡ଼ିଶା ଓ ଏବେକାର ଝାଡ଼ଖଣ୍ଡର ଷଢ଼େଇକଳାରେ ଦେଖିବାକୁ ମିଳେ । ପୁରୁଲିଆ ଛଉ ଏହା ପଶ୍ଚିମବଙ୍ଗର ପୁରୁଲିଆଠାରେ ଦେଖିବାକୁ ମିଳେ । ଛଉ ଶବ୍ଦର ଜନ୍ମ ଓଡ଼ିଆ ଭାଷାର ସାହିତ୍ୟିକ ଓ ଗବେଷକ ସୀତାକାନ୍ତ ମହାପାତ୍ରଙ୍କ ଅନୁସାରେ  "ଛଉ"  ଶବ୍ଦ ଓଡ଼ିଆ ଶବ୍ଦ  "ଛାଉଣି" ରୁ ଆସିଅଛି ଯାହାର ଅର୍ଥ ସେନାଛାଉଣି ଓ ଏହା ରାଜାରାଜୁଡ଼ା ସମୟର ସେନାମାନଙ୍କ ଯୁଦ୍ଧକଳାରୁ ଜନ୍ମ ନେଇଛି।
ବୃକ୍‌କ ଧମନୀ ସଙ୍କୋଚନ  କୁହାଯାଏ ଯେତେବେଳେ ବୃକ୍‌କ‌କୁ ରକ୍ତ ସରବରାହ କରୁଥିବା ଗୋଟିଏ ବା ଉଭୟ ଧମନୀ ସଙ୍କୁଚିତ ହୋଇଥାଆନ୍ତି । ପ୍ରାରମ୍ଭରେ ସାଧାରଣତଃ କୌଣସି ଲକ୍ଷଣ ଦେଖାଯାଏ ନାହିଁ, ପରବର୍ତ୍ତୀ ସମୟରେ ଉଚ୍ଚ ରକ୍ତଚାପ କିମ୍ବା ବୃକ୍‌କ‌ ସମସ୍ୟା ଉତ୍ପନ୍ନ ହୋଇପାରେ  ଉଚ୍ଚ ରକ୍ତଚାପର ଚିକିତ୍ସା କରିବା କଷ୍ଟକର ହୋଇପାରେ। ରୋଗ ଜଟିଳ ହେଲେ କ୍ରନିକ ବୃକ୍‌କ ରୋଗ, ଷ୍ଟ୍ରୋକ, ଏବଂ କରୋନାରୀ ଧମନୀ ରୋଗ ହୋଇପାରେ । ପ୍ରାୟ ୯୦% କ୍ଷେତ୍ରରେ ଏହା ଆଥେରୋସ୍କ୍ଲେରୋସିସ୍ କାରଣରୁ ହୋଇଥାଏ  ଅନ୍ୟାନ୍ୟ କାରଣ ମଧ୍ୟରେ ଫାଇବ୍ରୋମସ୍କୁଲାର ଡିସପ୍ଲାସିଅ, ଭାସ୍କୁଲାଇଟିସ୍, ଉଦର ମହାଧମନୀ ଷ୍ଫୀତି ଏବଂ ଧମନୀ ଡିସେକସନ ହୋଇପାରେ । ଆଥେରୋସ୍କ୍ଲେରୋସିସ ପାଇଁ ବିପଦ କାରକଗୁଡ଼ିକ ମଧ୍ୟରେ ଉଚ୍ଚ ରକ୍ତକୋଲେଷ୍ଟେରଲ, ଧୂମପାନ, ମଧୁମେହ, ଉଚ୍ଚ ରକ୍ତଚାପ, ମୋଟାପଣ, ନିଷ୍କ୍ରିୟତା ଏବଂ ପାରିବାରିକ ଇତିହାସ ଥାଇପାରେ । ଅଲଟ୍ରାସାଉଣ୍ଡ ବା ସିଟି ସ୍କାନ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ  ଚିକିତ୍ସାରେ ଜୀବନ ଶୈଳୀରେ ପରିବର୍ତ୍ତନ, ଔଷଧ ଏବଂ ଅସ୍ତ୍ରୋପଚାର ଅନ୍ତର୍ଭୁକ୍ତ ହୋଇପାରେ  ବ୍ୟବହୃତ ଔଷଧଗୁଡ଼ିକରେ ଏସିଇ ଇନହିବିଟର ଅନ୍ତର୍ଭୁକ୍ତ ହୋଇପାରେ  ଏକାଧିକ ରକ୍ତଚାପ ଔଷଧ ଆବଶ୍ୟକ ହୋଇପାରେ  ଯଦି ଏହା ପର୍ଯ୍ୟାପ୍ତ ନୁହେଁ ତେବେ ଆଞ୍ଜିଓପ୍ଲାଷ୍ଟି ବା ଏଣ୍ଡଆର୍ଟେରେକ୍ଟୋମି କରାଯାଇପାରେ  ଯୁକ୍ତରାଷ୍ଟ୍ରରେ ଉଚ୍ଚ ରକ୍ତଚାପର ୫୦ ନିୟୁତ ରୋଗ ମଧ୍ୟରୁ ପ୍ରାୟ 0.୫ରୁ ୫ ନିୟୁତ ଏହି ବୃକ୍‌କ ଧମନୀ ସଙ୍କୋଚନ ହେତୁ ହୋଇଥାଏ। ଆଥେରୋସ୍କ୍ଲେରୋସିସ୍ କାରଣରୁ ବୃକ୍‌କ ଧମନୀ ସଙ୍କୋଚନ ସାଧାରଣତ ୪୫ରୁ ଅଧିକ ପୁରୁଷ ଏବଂ ୫୫ରୁ ଅଧିକ ବୟସର ମହିଳାମାନଙ୍କଠାରେ ଦେଖାଯାଏ, ଫାଇବ୍ରୋମସ୍କୁଲାର ଡିସପ୍ଲାସିଆ ୨୫ରୁ ୫୦ ବର୍ଷ ବୟସ୍କା ମହିଳାମାନଙ୍କଠାରେ ଦେଖାଯାଏ  ରେସପିଞ୍ଜର ୧୭୭୭ ମସିହାରେ ଏହି ଅବସ୍ଥା ପ୍ରଥମେ ବର୍ଣ୍ଣନା କରାଯାଇଥିଲା
ଆଡିସନ୍ ରୋଗ, ଅନ୍ୟ ନାମ ପ୍ରାଇମେରୀ ଆଡ୍ରେନାଲ ଇନ୍‌ସଫିସିଏନ୍‌ସି  ଇଂରାଜୀ ଭାଷାରେ , ଏକ ଦୀର୍ଘକାଳୀନ ଅନ୍ତସ୍ରାବୀ ବେମାରୀ ଯେଉଁଥିରେ ଆଡ୍ରେନାଲ ଗ୍ରନ୍ଥି ଯଥେଷ୍ଟ ସ୍ଟିରଏଡ ହରମୋନ ପ୍ରସ୍ତୁତ କରିପାରେ ନାହିଁ । ଏଥିରେ ଲକ୍ଷଣ ଧୀରେ ଧୀରେ ପ୍ରକାଶ ପାଏ ଯେଉଁଥିରେ ଦୁର୍ବଳ ଲାଗେ, ଉଦର ଯନ୍ତ୍ରଣା ଓ ଓଜନ ହ୍ରାସ ହୁଏ । କେତେକ ସ୍ଥାନରେ ଚର୍ମ କଳା ହୋଇଯାଏ । କେତେକ ଅବସ୍ଥାରେ ଆଡ୍ରେନାଲ କ୍ରାଇସିସ୍ ହୁଏ ଯେଉଁଥିରେ ନିମ୍ନ ରକ୍ତଚାପ, ବାନ୍ତି, କଟି ଯନ୍ତ୍ରଣା ଓ ଚେତନା ଶୂନ୍ୟ ଅବସ୍ଥା ହୁଏ । ଆଘାତ, ଅପରେଶନ ବା ସଂକ୍ରମଣ ଯୋଗୁ ଆଡ୍ରେନାଲ୍ କ୍ରାଇସିସ୍ ସକ୍ରିୟ ହୁଏ । ଆଡ୍ରେନାଲ ଅନ୍ତସ୍ରାବୀ ଗ୍ରନ୍ଥିରୁ ଯଥେଷ୍ଟ ସ୍ଟିରଏଡ ହରମୋନ କର୍ଟଜୋଲ ଓ ସମ୍ଭବତଃ ଆଲ୍‌ଡୋସ୍ଟିରନ୍ ପ୍ରସ୍ତୁତ ନ ହେଲେ ଆଡିସନ୍ ରୋଗ ସୃଷ୍ଟି ହୁଏ । ବିକଶିତ ଦେଶମାନଙ୍କରେ ଆଡ୍ରେନାଲ ଗ୍ରନ୍ଥି ନିଜ ଇମ୍ମ୍ୟୁନିଟ ସିସ୍ଟମଦ୍ୱାରା ନଷ୍ଟ ହେଲେ ଓ ବିକାଶଶୀଳ ଦେଶମାନଙ୍କରେ ଯକ୍ଷ୍ମା ରୋଗଦ୍ୱାରା କ୍ଷ‌ୟ ହେଲେ ଏହି ଆଡିସନ୍ ରୋଗ ହେବା ସମ୍ଭାବନା ରହେ । ଅନ୍ୟାନ୍ୟ କାରଣ ମଧ୍ୟରେ କେତେକ ଔଷଧ, ପୂତି  , ଓ ଆଡ୍ରେନାଲ ଗ୍ରନ୍ଥି ଭିତରେ ରକ୍ତସ୍ରାବ ଯୋଗୁ ଏହି ରୋଗ ହୁଏ । ପିଟୁଇଟାରି ଗ୍ରନ୍ଥିରୁ ଏସିଟିଏଚ ଓ ହାଇପୋଥାଲାମସ୍ରୁ କର୍ଟିକୋଟ୍ରପିନ ରିଲିଜିଙ୍ଗ ହରମୋନ୍ ସ୍ରାବ ଯଥେଷ୍ଟ ନ ହେଲେ ଗୌଣ   ଆଡ୍ରେନାଲ ଅଭାବ ସୃଷ୍ଟି ହୁଏ । ଏହି ପାର୍ଥକ୍ୟ ସତ୍ତ୍ୱେ ଯେ କୌଣସି ପ୍ରକାର ଆଡ୍ରେନାଲ ଅଭାବ ହେଲେ ଆଡ୍ରେନାଲ କ୍ରାଇସିସ୍ ହୁଏ । ରକ୍ତ ଓ ପରିସ୍ରା ପରୀକ୍ଷା ତ‌ଥା ମେଡିକାଲ ଇମେଜିଙ୍ଗଦ୍ୱାରା ଏହି ରୋଗ ନିର୍ଣ୍ଣୟ କରାଯାଏ । ଅଭାବ ଥିବା ହରମୋନ ଭରଣା କରିବା ହିଁ ଏହାର ଚିକିତ୍ସା । ଏହି ରୋଗୀଙ୍କୁ ହାଇଡ୍ରୋକର୍ଟିଜୋନ ଓ ଫ୍ଲଡ୍ରୋକର୍ଟିଜୋନ ଭଳି କର୍ଟିକୋସ୍ଟିରଏଡ ଦିଆଯାଏ । ଏହି ଔଷଧ ପାଟିରେ ଦିଆଯାଏ । ଏହି ରୋଗ ସକାଶେ ଓ ଅନ୍ୟାନ୍ୟ ସ୍ୱାସ୍ଥ୍ୟ ସମସ୍ୟା ନିମନ୍ତେ ଆଜୀବନ ନିୟମିତ ଅନୁସରଣ ଓ ନିୟନ୍ତ୍ରଣ ଚିକିତ୍ସା ଆବଶ୍ୟକ ହୁଏ । କେତେକ ଲୋକଙ୍କର ଅଧିକ ଲବଣ‌ଯୁକ୍ତ ଖାଦ୍ୟ ଆବଶ୍ୟକ ହୁଏ । ଲକ୍ଷଣ ଖରାପ ଦିଗକୁ ଗତି କଲେ କର୍ଟିକୋସ୍ଟିରଏଡ ଇଞ୍ଜେକସନ ଦିଆଯାଏ ଓ ଏହି ଇଞ୍ଜେକସନରୁ ଗୋଟିଏ ସର୍ବଦା ପାଖରେ ରଖିବା ଆବଶ୍ୟକ ହୁଏ । ବେଳେ ବେଳେ ବ‌ହୁତ ପରିମାଣର ଡେକ୍ସଟ୍ରୋଜ ସ‌ହିତ ଶିରାଭ୍ୟନ୍ତର ତରଳ ପଦାର୍ଥ ଆବଶ୍ୟକ ହୁଏ । ଚିକିତ୍ସା ନ କଲେ ଆଡ୍ରେନାଲ କ୍ରାଇସିସ୍ ହୋଇ ମୃତ୍ୟୁ ହୁଏ । ବିକଶିତ ଦେଶମାନଙ୍କରେ ଆଡିସନ୍ ରୋଗ ପ୍ରାୟ ୧୦,୦୦୦ ଲୋକରେ ୦.୯ରୁ ୧.୪ ଜଣକୁ ଆକ୍ରମଣ କରେ । ମଧ୍ୟ ବୟସ୍କ ମହିଳାମାନଙ୍କୁ ଏହା ଅଧିକ ଆକ୍ରମଣ କରେ । ଗୌଣ ଆଡ୍ରେନାଲ ଅଭାବ ଅଧିକ ସାଧାରଣ ରୋଗ । ଦୀର୍ଘକାଳୀନ ଚିକିତ୍ସା ଫଳ ଭଲ ହୁଏ । ସନ ୧୮୫୫ରେ ଥୋମାସ ଆଡିସନ ଏହି ରୋଗ ବିଷୟରେ ପ୍ରଥମେ ବର୍ଣ୍ଣନା କରିଥିଲେ ଓ ତାଙ୍କ ନାମାନୁସାରେ ଏହି ରୋଗର ନାମକରଣ ହୋଇଛି । ଆଡିସୋନିଆନ ଶବ୍ଦ ଏହି ରୋଗର ଲକ୍ଷଣକୁ ଦେଖାଇବାକୁ ବା ଏହି ରୋଗୀଙ୍କୁ ଦର୍ଶାଇବାକୁ ବ୍ୟବ‌ହାର କରାଯାଏ ।
ସରସ୍ୱତୀ ଗୋରା  ୨୮ ସେପ୍ଟେମ୍ବର ୧୯୧୨   ୧୯ ଅଗଷ୍ଟ ୨୦୦୬  ଜଣେ ଭାରତୀୟ ସାମାଜିକ କାର୍ଯ୍ୟକର୍ତ୍ତା ଯିଏ ଦୀର୍ଘ ବର୍ଷ ଧରି ନାସ୍ତିକ କେନ୍ଦ୍ରର ନେତା ଭାବରେ କାର୍ଯ୍ୟ କରିବା ସହିତ ଅସମ୍ପୂର୍ଣ୍ଣତା ଏବଂ ଜାତି ପ୍ରଣାଳୀ ବିରୁଦ୍ଧରେ ପ୍ରଚାର କରିଥିଲେ କେନ୍ଦ୍ର । ଜୀବନୀ ୧୯୩୦ ଦଶକରେ ସରସ୍ୱତୀ ତାଙ୍କ ସ୍ୱାମୀ ଗୋରାଙ୍କ ସହ ଦେବଦାସଙ୍କ ବିବାହ ଏବଂ ବିଧବାମାନଙ୍କର ପୁନର୍ବିବାହକୁ ସମର୍ଥନ କରିଥିଲେ । ଅସ୍ପୃଶ୍ୟତା ଓ ଜାତି ପ୍ରଣାଳୀକୁ ରଦ୍ଦ କରିବା ଏବଂ ସାମାଜିକ ସଂସ୍କାର ଦିଗରେ ସେମାନଙ୍କର ପ୍ରୟାସ ବିଷୟରେ ଜାଣିବା ପରେ ସେମାନଙ୍କୁ ୧୯୪୪ ମସିହାରେ ସେବାଗ୍ରାମରେ ମହାତ୍ମା ଗାନ୍ଧୀଙ୍କ ଆଶ୍ରମକୁ ନିମନ୍ତ୍ରଣ କରାଯାଇଥିଲା । ସେଠାରେ ସେମାନେ ଦୁଇ ସପ୍ତାହ ରହିଥିଲେ । ତାଙ୍କ ସ୍ୱାମୀଙ୍କ ସହ ସରସ୍ୱତୀ ୧୯୪୦ ମସିହାରେ ନାସ୍ତିକ କେନ୍ଦ୍ର ପ୍ରତିଷ୍ଠା କରିଥିଲେ । ସେମାନଙ୍କର ଲକ୍ଷ୍ୟ ଥିଲା ନାସ୍ତିକତା, ଯୁକ୍ତିଯୁକ୍ତତା ଏବଂ ଗାନ୍ଧୀବାଦ ଉପରେ ଆଧାରିତ ମାନବିକ ମୂଲ୍ୟବୋଧକୁ ପ୍ରୋତ୍ସାହିତ କରିବା । ସେ ନିଜର ଅଢେଇ ବର୍ଷର ପୁଅ ନିୟନ୍ତଙ୍କୁ ନେଇ ଜେଲ ଯାଇଥିଲେ । ବ୍ୟକ୍ତିଗତ ଜୀବନ ତାଙ୍କର ଆତ୍ମଜୀବନୀ ମାଇ ଲାଇଫ ବିଥ ଗୋରା ୨୦୧୨ ମସିହାରେ ତେଲୁଗୁ ଭାଷାରେ ପ୍ରକାଶିତ ହୋଇଥିଲା । ସେ ୧୯ ଅଗଷ୍ଟ ୨୦୦୬ ମସିହାରେ ବିଜୟୱାଡ଼ାଠାରେ ଫୁସଫୁସ ସଂକ୍ରମଣରେ ମୃତ୍ୟୁ ବରଣ କରିଥିଲେ ।
ମଇତେଇ ବା ମଣିପୁରି ଭାରତ ଉତ୍ତର-ପୂର୍ବାଞ୍ଚଳରେ ଅବସ୍ଥିତ  'ମଣିପୁର'  ରାଜ୍ୟର ସରକାରୀ ଭାଷା ଅଟେ ।
ସୁପ୍ରିୟା ମଲ୍ଲିକ ଜଣେ ଭାରତୀୟ ଓଡ଼ିଆ ଭାଷୀ ଲେଖିକା, ଗାଳ୍ପିକା ଓ ଶିକ୍ଷାବିଦ୍ । ତାଙ୍କର ପ୍ରମୁଖ ରଚନା ମଧ୍ୟରେ ଏକା ଏକା ଅନ୍ୟତମ । ସେ ଓଡ଼ିଶା ସରକାରଙ୍କ ଅଧୀନରେ ଥିବା ପ୍ରାଥମିକ ଶିକ୍ଷା ନିର୍ଦ୍ଦେଶାଳୟରେ ଉପନିର୍ଦ୍ଦେଶିକା ଭାବରେ କାର୍ଯ୍ୟ କରିଛନ୍ତି । ସେ ଜନନେତା ପ୍ରହଲ୍ଲାଦ ମଲ୍ଲିକଙ୍କ ସାନଝିଅ ଓ ଓଡ଼ିଶା ବିଧାନ ସଭାର ବିଧାୟିକା ସିପ୍ରା ମଲ୍ଲିକଙ୍କ ସାନ ଭଉଣୀ । ସୁପ୍ରିୟା ମଲ୍ଲିକ ପ୍ରହଲ୍ଲାଦ ମଲ୍ଲିକଙ୍କ ଜୀବନୀ ଫଲ୍‌ଗୁ ରଚନା କରିଥିଲେ । ରଚନାବଳୀ ସୁପ୍ରିୟା ମଲ୍ଲିକଙ୍କ ରଚିତ ଫଲ୍‌ଗୁ ପ୍ରହଲ୍ଲାଦ ମଲ୍ଲିକଙ୍କ ଜନ୍ମଠାରୁ ମୃତ୍ୟୁ ପର୍ଯ୍ୟନ୍ତ ସମସ୍ତ ଗୁରୁତ୍ବପୂର୍ଣ୍ଣ ଘଟଣାବଳୀ ସ୍ଥାନ ପାଇଥିଲା । ପ୍ରହଲ୍ଲାଦ ମଲ୍ଲିକଙ୍କ ତୃଣମୂଳସ୍ତରୀୟ ରାଜନୈତିକ କାର୍ଯ୍ୟ ୩୭ଟି ଅଧ୍ୟାୟରେ ୨୦୮ ପୃଷ୍ଠାରେ ବର୍ଣ୍ଣିତ ।
ସୋହାନା ସାବା ଜଣେ ବଙ୍ଗଳାଦେଶୀ ଅଭିନେତ୍ରୀ, ମଡେଲ ତଥା ନର୍ତ୍ତକୀ, ଯିଏକି ମୁଖ୍ୟତଃ ବଙ୍ଗଳାଦେଶୀ ଦୂରଦର୍ଶନ ଏବଂ ବଙ୍ଗଳାଦେଶୀ କଥାଚିତ୍ର ଜଗତରେ କାର୍ଯ୍ୟ କରନ୍ତି । ବଙ୍ଗଳାଦେଶର ଢାକାଠାରେ ଜନ୍ମିତ ସୋହାନା ଜଣେ ନର୍ତ୍ତକୀ ଭାବରେ ତାଙ୍କର କାର୍ଯ୍ୟ ଆରମ୍ଭ କରିଥିଲେ ଏବଂ ପରେ ଜଣେ ମଡେଲ ଭାବରେ ବିଭିନ୍ନ ବିଜ୍ଞାପନରେ କାର୍ଯ୍ୟ କରିଥିଲେ । ଏହାପରେ ସେ ବଙ୍ଗଳାଦେଶୀ ଦୂରଦର୍ଶନ ଧାରାବାହିକରେ କାର୍ଯ୍ୟ କରିଥିଲେ ଏବଂ ଶେଷରେ ୨୦୦୬ ମସିହାରେ ସେ ବଙ୍ଗଳାଦେଶୀ ଚଳଚ୍ଚିତ୍ର ଆଇନା ଜରିଆରେ ବଙ୍ଗଳାଦେଶୀ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ, ଯାହା ପାଇଁ ସେ ମରିଲୋ ପ୍ରଥମ ଆଲୋ ଆୱାର୍ଡ଼ରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷାଗ୍ରହଣ ସୋହାନା ସାବା ବଙ୍ଗଳାଦେଶର ରାଜଧାନୀ ଢାକାରେ ଜନ୍ମଗ୍ରହଣ କରିଥିଲେ । ସେ କିଣ୍ଡରଗ୍ରାର୍ଟନର ଅଜିମପୁର ଲେଡିଜ୍ କ୍ଲବ୍‌ରୁ ତାଙ୍କ ଶିକ୍ଷାଗ୍ରହଣ ଆରମ୍ଭ କରିଥିଲେ । ୟୁନିଭର୍ସିଟି ଲାବ୍ରୋଟାରୀ ସ୍କୁଲ ଓ କଲେଜରୁ ୨୦୦୨ ମସିହାରେ ସେ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିବା ପରେ ୨୦୦୪ ମସିହାରେ ବଙ୍ଗଳାଦେଶର କେନ୍ଦ୍ରୀୟ ମହିଳା ମହାବିଦ୍ୟାଳୟରୁ ଉଚ୍ଚ ମାଧ୍ୟମିକ ଶିକ୍ଷା ଶେଷ କରିଥିଲେ । ସୋହାନା ୧୪ ବର୍ଷ ବୟସରୁ ନୃତ୍ୟ ଶିକ୍ଷା ଆରମ୍ଭ କରିଥିଲେ । ସେ ବୁଲ୍‌ବୁଲ୍ ଲଳିତ କଳା ଏକାଡେମୀ ଏବଂ ଛାୟାନଉତରେ ନୃତ୍ୟ ଶିକ୍ଷା ପାଇଁ ପ୍ରଶିକ୍ଷଣ ନେଉଥିଲେ । ସେ ଢାକାର ଶାନ୍ତୋ-ମାରିଅମ୍ ୟୁନିଭର୍ସିଟି ଅଫ୍ କ୍ରିଏଟିଭ୍ ଟେକ୍ନୋଲୋଜିରେ ପାଠ ପଢ଼ୁଥିଲେ, ଯେଉଁଠି ସେ ଫ୍ୟାସନ୍ ଡିଜାଇନିଂରେ ସ୍ନାତକ ହାସଲ କରିଥିଲେ । ପେଶା ସୋହାନା ସାବା ଜଣେ ନର୍ତ୍ତକୀ ଭାବରେ ବିଭିନ୍ନ କାର୍ଯ୍ୟକ୍ରମେ ନୃତ୍ୟ କରିବା ଆରମ୍ଭ କରିଥିଲେ । ବିଭିନ୍ନ ସ୍ଥାନରେ ନୃତ୍ୟରେ ସେ ପ୍ରଶଂସା ସାଉଁଣ୍ଟିବାପରେ ସେ ମଡେଲ ଭାବରେ ବିଭିନ୍ନ ବିଜ୍ଞାପନ ପାଇଁ ଅଡିସନ୍ ଦେଇଥିଲେ ଏବଂ କିଛି ଦୂରଦର୍ଶନ ବିଜ୍ଞାପନରେ ଅଭିନୟ କରିବାର ସୁଯୋଗ ପାଇଥିଲେ । ଏହାପରେ ସୋହାନା କିଛି ଦୂରଦର୍ଶନ କାର୍ଯ୍ୟକ୍ରମରେ ଛୋଟ ଛୋଟ ଭୂମିକାରେ ଅଭିନୟ କରିବା ଆରମ୍ଭ କରିଥିଲେ । ୨୦୦୬ ମସିହାରେ ସୋହାନା ବଙ୍ଗଳାଦେଶୀ କଥାଚିତ୍ର ଜଗତରେ କାର୍ଯ୍ୟକରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର ଥିଲା ଆଇନା, ଯାହର ନିର୍ଦ୍ଦେଶନା ଦେଇଥିଲେ କବୋରୀ ସରୋବର । ଏହି ଚଳଚ୍ଚିତ୍ର ପାଇଁ ସେ ମେରିଲୋ ପ୍ରଥମେ ଆଲୋ ଆୱାର୍ଡ଼ରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ସେହି ବର୍ଷ ସେ ଖେଳଘର ନାମକ ଅନ୍ୟ ଏକ ବଙ୍ଗଳାଦେଶୀ କଥାଚିତ୍ରରେ ରେହାନା ଚରିତ୍ରରେ ଅଭିନୟ କରିଥିଲେ, ଯାହା ନିର୍ଦ୍ଦେଶନା ଦେଇଥିଲେ ମର୍ଶୁଦୁଲ ଇସ୍‌ଲାମ । ୨୦୦୮ ମସିହାରେ ସୋହାନାଙ୍କ ଅଭିନୀତ ୩ୟ ବଙ୍ଗଳାଦେଶୀ ଚଳଚ୍ଚିତ୍ର ଚନ୍ଦ୍ରଗ୍ରହଣ ମୁକ୍ତିଲାଭ କରିଥିଲା, ଯେଉଁଥିରେ ସେ ଫଲାନି ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ତାଙ୍କ ପତି ମୁରାଦ ପରଭେଜ । ଏହାପରେ ୨୦୦୯ରେ ପ୍ରିୟତମେଷୁ, ୨୦୧୪ରେ ବୃହନ୍ୱଳା ଏବଂ ୨୦୧୬ ଶୋରିରିପୂ ଚଳଚ୍ଚିତ୍ରରେ ସେ ଅଭିନୟ କରିଥିଲେ । ବ୍ଯକ୍ତିଗତ ଜୀବନ ସୋହାନା ସବା ୨୦୦୭ ମସିହାରେ ବିବାହ କରିଥିଲେ । ସେ ମୁରାଦ ପରଭେଜଙ୍କୁ ବିବାହ କରିଥିଲେ, ଯିଏକି ବଙ୍ଗଳାଦେଶରେ ଜଣେ ନିର୍ଦ୍ଦେଶକ ଏବଂ ନାଟ୍ୟକାର ଭାବରେ ବେଶ୍ ଜଣାଶୁଣା । ସୋହାନା ଏବଂ ମୁରାଦ ପରଭେକଙ୍କର ଏକ ପୁତ୍ର ସନ୍ତାନ ଅଛି । ୨୦୧୫ ମସିହାର ଶେଷ ଆଡ଼କୁ ସୋହାନା ଏବଂ ମୁରାଦଙ୍କ ମଧ୍ୟରେ ବିବାହ ବିଚ୍ଛେଦ ଘଟିଥିଲା ଏବଂ ଉଭୟ ଉଭୟଙ୍କୁ ଛାଡ଼ପତ୍ର ଦେଇଥିଲେ ।
- -  ~                        ,  , ଆଭୂଷଣ ପଡ଼ିଥୁଲା, ସେହିସ୍ଥାନ ସବୁ ଶକ୍ତିପୀ ଅସ୍ତିତ୍ୱରେ ଆସିଛି । ଏହି ଶକ୍ତିପୀ ସମ୍ପୂର୍ଣ୍ଣ ଭାରତୀୟ ଉପମହାଦ୍ୱୀପରେ ପ୍ରସିଦ୍ଧିଲାଭ କରିଛନ୍ତି । ଦେବୀପୁରାଣରେ ୫୧ ଶକ୍ତିପୀ ଙ୍କ ବର୍ଣ୍ଣନା ରହିଛି । କିନ୍ତୁ ଦେବୀ ଭାଗବତରେ ୧ ୮ ଓ ଦେବୀ ଗୀତାରେ ୭୨ଟି ଶକ୍ତିପୀ ସମ୍ପର୍କରେ ଉଲ୍ଲେଖ ରହିଛି । ମାତ୍ର ପ୍ରସିଦ୍ଧ ଶକ୍ତିପୀ ଭାବେ ୫୧ ଶକ୍ତିପୀଠର ଚର୍ଜା ବିଶେଷଭାବେ କରାଯାଏ । ଏମାନଙ୍କ ମଧରୁ କିଛି ବିଦେଶରେ ମଧ୍ୟ ରହିଛି । ବର୍ଭମାନ ଭାରତରେ ୪ ୨ , ପାକିସ୍ତାନରେ ଗୋଟିଏ, ବା ଲାଦେଶରେ ୪ଟି, ଶ୍ରୀଲାଙ୍କାରେ ଗୋଟିଏ, ତିବତରେ ଗୋଟିଏ ଓ ନେପାଳରେ ୨ଟି ଶକ୍ତିପୀ ରହଛି । ଦୂର୍ଗା ମା 'ଙ୍କ ପାର୍ବଣ ପାର୍ବଣରେ ସେହି ପ୍ରସିଦ୍ଧ ଶକ୍ତିପୀ ସମ୍ପର୍କରେ ... ଆମ୍ମା-ଭବାନୀ ଶକ୍ତିପୀଠ ପତି ଭକ୍ତଙ୍କର ଅପାର । । କଳାମୁଖୀ ବା କଲା ଜୀ ମା ଙ୍କ । ଭାରତରେ ପବିତ୍ର ଓ ଧାର୍ମିକ ସୂଳ ରୂପେ ବାରଣାସୀର ବିଶେଷ ମହତ୍ୱ ରହିଛି ।       **-* ମା ଙ୍କର କୌଣସ ପତିମା ନାହିଁ; କେବଳ ଗୋଟିଏ ।  ମନ୍ଦିର ହିମାଳୟର ନିମ୍ନଭାଗରେ କଶ୍ୱରେ ଏକ ସୁଳ ଭାରତର ସାଂସ୍କୃତିକ ଓ ଧାର୍ମକ ନଗରୀ ରୂପେ ବଖ୍ୟାତ । ଢୋଙ୍କାନାଳ 1.9 ଯାଇଛି । ଏହି ଶୀ-ଯନ୍ତ୍ରକୁ ଏଭଳି ଭାବେ ସଜ୍ଜିତ ଅବା କଙ୍ଗରା ଜିଲ୍ଲାର କଳାମୁଖୀ ଅବା ଲୋକେ ଭାବିବାକୁ ବାଧହୁଅନ୍ତି ପ୍ରକୃତରେ ମା ' ଟାଉନରେ ଅବସ୍ଥିତ। କ୍ଳା ଅର୍ଥ ଏହାର ପ୍ରାଚୀନତାର ତୁଳନା ବିଶ୍ୱର ଅନ୍ୟ ପ୍ରାଚୀନତମ ନଗର ଜେରୁଜେଲମ, ଏଥେନ୍ସ ତଥା ପେଇକିଙ୍ଗ ଭଳି ସ୍ଥାନ ସହ କରାଯାଇଥାଏ । ବାରଣାସୀ ପତ୍ନତତ୍ତ୍ୱ, ପୌରାଣିକ କଥା, ଭୂଗୋଳ, କଳା ଓ ଇତିହାସରେ କଡ଼ିତ ଏକ ମହାନ କେନ୍ଦ୍ର । ଏହା ଦକ୍ଷିଣ ପୂର୍ବ ଉତ୍ତର ପ୍ରଦେଶ, - -   ନଦୀର କାମ ତଟରେ ଅବସ୍ଥିତ । । ହିନ୍ଦୁଙ୍କ ପାଇଁ ଏହା ସାତ ପବିତ୍ର    5 .   ସ୍ଥଳକୁ ସଭିଏଁ ବନାରସ ଓ କାଶୀ ।  1   .   6 ଏହାକୁ ମନ୍ଦିର ଓ ଘାଟର ନଗର           । ମନ୍ଦିର ହେଉଛି କାଶୀ ବିଶଲାକ୍ଷୀ - ମନ୍ଦିର ଯାହାଙ୍କ ବର୍ଣ୍ଣନା ଦେବୀ 1  8 .       1       010 - -- ଦବୀ ସତୀଙ୍କ ଆଖ୍ ଓ ଡାହାଣ 0 0 ହୋଇ ସତୀଙ୍କ ମୃତ ଶରୀରକୁ କାନ୍ଧରେ ରଖୁ ସର୍ବଚ୍ଛ ବୁଲୁଥୁଲେ, ସେତେବେଳେ ଭଗବତୀଙ୍କ କର୍ଣ୍ଣ କୁଣ୍ଡଳ ଏ ରେ ଖସିପଡ଼ିଅଲା । ଅନ୍ୟଏକ ଆଖ୍ୟାତ ଅନୁସାରେ 0 କରିଥାନ୍ତି, ତାଙ୍କର ଆଉ ଏକ ରୂପ ହେଉଛନ୍ତି ମା 'ବିଶାଲାକ୍ଷୀ । ସ୍କନ୍ଧ ପୁରାଣ ମା ' ଅନ୍ନପୂର୍ଣ୍ଣ। ଯାହାଙ୍କ ଆଶୀର୍ବାଦରେ ସଂସାରର ସମସ୍ତ ଜୀବ ଭୋଜନ ପ୍ରାପ୍ତ କରିଥାନ୍ତି, ତାଙ୍କର ଆଉ ଏକ ରୂପ ହେଉଛନ୍ତି ମା 'ବଶାଲାକ୍ଷୀ ।
ନାକରୁ ରକ୍ତସ୍ରାବ  ( : ବା ) ଏକ ଲକ୍ଷଣ  । ଏହି ଶବ୍ଦଟି ଗ୍ରୀସ ଭାଷାରୁ  ଆସିଛି । ଏହା ଏକ ସାଧାରଣ ବେମାରୀ । ଏଥିରେ ନାକରୁ ରକ୍ତ ବହେ । ନାକ ରକ୍ତସ୍ରାବ ଦୁଇ ଭାଗରେ ବର୍ଣ୍ଣନା କରାଯାଏ ଯଥା ସମ୍ମୁଖ ଭାଗ ରକ୍ତସ୍ରାବ ଓ ପୃଷ୍ଠ ଭାଗ ରକ୍ତସ୍ରାବ । ଶେଷୋକ୍ତ ସ୍ରାବ କ୍ୱଚିତ ଦେଖାଯାଏ କିନ୍ତୁ ସଙ୍ଗେ ସଙ୍ଗେ ଡାକ୍ତରୀ ପରାମର୍ଶ ଆବଶ୍ୟକ କରେ । ଅତ୍ୟଧିକ ରକ୍ତସ୍ରାବ ହେଲେ ଲୁହବାହୀ ନଳୀ ମଧ୍ୟ ଦେଇ ରକ୍ତ ଆଖିରେ ପ୍ରବେଶ କରିବା ପରେ ଆଖିରୁ ରକ୍ତ ବହେ । ନାକରୁ ରକ୍ତ ବହି ଖାଦ୍ୟନଳୀକୁ ଯାଇ ପାକସ୍ଥଳୀରେ ପ୍ରବେଶ କରିପାରେ । ରକ୍ତ ତରଳ ବା ମୁଣ୍ଡା ହୁଏ । ରକ୍ତସ୍ରାବ ଦେଖିଲେ ଭୟ ଲାଗେ, କିଛି ରୋଗୀଙ୍କର ଡାକ୍ତରୀ ପରାମର୍ଶ ଦରକାର ହୁଏ କିନ୍ତୁ ଏହା କ୍ୱଚିତ ଘାତକ ହୁଏ । ଏକ ପରିସଂଖ୍ୟାନରୁ ଜଣାଯାଏ, ୧୯୯୯ ମସିହାରେ ଆମେରିକାରେ ୨.୪ ନିୟୁତ ମୃତ୍ୟୁରେ ମାତ୍ର ୪ଟି ଘାତକ ଥିଲା । ରକ୍ତସ୍ରାବ ହେଲେ ମୁଣ୍ଡକୁ ସାମାନ୍ୟ ଆଗକୁ ନୁଏଁଇ ନାକ ପୁଡ଼ାକୁ ୫ରୁ ୨୦ ମିନିଟ ଧରି ଚିପି ଧରିଲେ ରକ୍ତ ଜମାଟ ବାନ୍ଧି ସ୍ରାବ ବନ୍ଦ ହୋଇଯାଏ । କାରଣ ରକ୍ତସ୍ରାବ ସ୍ଥାନୀୟ କାରଣ ବା ଶାରୀରିକ କାରଣ ଯୋଗୁ ବହେ । କୌଣସି କାରଣ ନ ଥାଇ ମଧ୍ୟ ରକ୍ତସ୍ରାବ ହୁଏ । ସ୍ଥାନୀୟ କାରଣ ମୁଣ୍ଡା ଆଘାତ ଯେପରିକି ମୁଷ୍ଠି ଘାତ ଯାହା ନାକ ଅସ୍ଥି ଭଗ୍ନ ସହ ଦେଖାଯାଏ । ନାକ ଭିତରେ ଆଙ୍ଗୁଠି ପୁରେଇ କେଞ୍ଚିଲେ । ପ୍ରଦାହ: ଶ୍ୱାସ ନଳୀ ପ୍ରଦାହ, ସାଇନୁସାଇଟିସ, ରାଇନାଇଟିସ ଓ ବାୟୁମଣ୍ଡଳରେ ଥିବା ଉତ୍ତେଜକ ପଦାର୍ଥ । ଅନ୍ୟାନ୍ୟ କାରଣ ଶାରୀରିକ ବକ୍ରତା  ( . ) କୋକେନ   ଶୁଙ୍ଘିଲେ  । ନାକ ଭିତରେ ଅର୍ବୁଦ ବା  ( . ) ପ୍ରଶ୍ୱାସରେ ଜଳୀୟ ଅଂଶ କମ ହେଲେ  ।   ନାକ ଭିତରେ କାନୁଲା ରଖିଲେ ଝିଲ୍ଲୀ ଶୁଖିଯାଏ । 2   ନାକ ସ୍ପ୍ରେରେ ଅଧିକ ସ୍ଟିରଏଡ ଥିଲେ ।   ଓଟିକ ବାରୋଟ୍ରମା ।   ଆର୍ସେନିକ ମିଶା ପ୍ରୋଟିନ ଖାଇଲେ । ନାକ ଭିତର ଅପରେଶନ ।
କ୍ରୀଷ୍ଣାଭବିନୀ ଦାସ  (୧୮୬୨-୧୯୧୯) ଜଣେ ବଙ୍ଗାଳୀ ଲେଖକ ଏବଂ ନାରୀବାଦୀ ଥିଲେ  । ପ୍ରାରମ୍ଭ ଜୀବନ କ୍ରୀଷ୍ଣାଭାବିନୀ ୧୮୬୨ ମସିହାରେ ବ୍ରିଟିଶ ରାଜ୍ୟର ବଙ୍ଗଳା ପ୍ରେସିଡେନ୍ସି, ମୁର୍ସିଦାବାଦରେ ଜନ୍ମଗ୍ରହଣ କରିଥିଲେ । ସେ ନିଜ ଘରୁ ହିଁ ଶିକ୍ଷିତ ହୋଇଥିଲେ ।ସେ ନଅ ବର୍ଷ ବୟସରେ ଦେବେନ୍ଦ୍ରନାଥ ଦାସଙ୍କୁ ବିବାହ କରିଥିଲେ । ତାଙ୍କ ସ୍ୱାମୀ ୧୮୭୬ ମସିହାରେ ଭାରତୀୟ ସିଭିଲ ସର୍ଭିସ ପରୀକ୍ଷା ପାଇଁ ଇଂଲଣ୍ଡ ଯାଇଥିଲେ । କିନ୍ତୁ ସେ ସଫଳ ହୋଇନଥିଲେ । ଏହା ପରେ ସେ କେମ୍ବ୍ରିଜ୍ ବିଶ୍ୱବିଦ୍ୟାଳୟକୁ ଯାଇ ଗଣିତ ଅଧ୍ୟୟନ କରିଥିଲେ । ପରେ ୧୮୮୨ ମସିହାରେ ସେ ନିଜ ପତ୍ନୀଙ୍କ ନିକଟକୁ କୋଲକାତା ଫେରିଆସିଥିଲେ । ଯେତେବେଳେ କ୍ରୀଷ୍ଣାଭାବିନୀ ୧୮ ବର୍ଷ ବୟସ ହୋଇଥିଲେ, ସେମାନେ ଛଅ ମାସ ପରେ ଏକାଠି ଇଂଲଣ୍ଡ ଚାଲିଗଲେ । ବୃତ୍ତି କ୍ରୀଷ୍ଣାଭବିନୀ ବ୍ରିଟିଶ ସଂସ୍କୃତି ଓ ଲୋକମାନଙ୍କୁ ପସନ୍ଦ କରୁଥିଲେ ଏବଂ ଏହାଦ୍ୱାରା ବହୁତ ପ୍ରଭାବିତ ହୋଇଥିଲେ । ବ୍ରିଟେନରେ ମହିଳାମାନେ ଉପଭୋଗ କରୁଥିବା ସ୍ଥିତିକୁ ନେଇ ସେ ପ୍ରକୃତରେ ପ୍ରଭାବିତ ହୋଇଥିଲେ । ୧୯୮୫ ମସିହାରେ ସେ ଇଂଲଣ୍ଡରେ ଥିବା ତାଙ୍କ ଅନୁଭୂତି ବିଷୟରେ ଏକ ପୁସ୍ତକ  "ଇଂଲଣ୍ଡ ବଙ୍ଗ ମହିଳା"   (ଇଂଲଣ୍ଡର ଜଣେ ବଙ୍ଗୀୟ ମହିଳା) ପ୍ରକାଶ କରିଥିଲେ  । ସେ ଜଣେ ମହିଳା ଲେଖିଥିବା ପୁସ୍ତକକୁ ନେଇ ସାମାଜିକ ଦୃଷ୍ଟିକୋଣରୁ ଚିନ୍ତିତ ଥିଲେ ତେଣୁ ସେ ଅଜ୍ଞାତ ଭାବରେ ପ୍ରକାଶ କରିଥିଲେ । ଏହି ପୁସ୍ତକରେ ସେ ବଙ୍ଗଳା ସମାଜରେ ମହିଳାଙ୍କ ସ୍ଥିତିକୁ ସମାଲୋଚନା କରିଥିଲେ ଏବଂ ବ୍ରିଟିଶ ସୋସାଇଟିରେ ସେମାନଙ୍କର ସ୍ଥିତିକୁ ପ୍ରଶଂସା କରିଥିଲେ । ସେ ବ୍ରିଟିଶ ମହିଳାମାନଙ୍କଦ୍ୱାରା ଉପଭୋଗ କରୁଥିବା ସ୍ୱାଧୀନତା, ସେମାନଙ୍କର ଶିକ୍ଷା ଏବଂ ରୋଜଗାରର ସୁଯୋଗ ବିଷୟରେ ଲେଖିଥିଲେ । ବ୍ରିଟେନରେ ନିମ୍ନ ବର୍ଗର ଚିକିତ୍ସାକୁ ସେ ସମାଲୋଚନା କରିଥିଲେ ଏବଂ ସେ ଯାହା ଦେଖୁଥିଲେ ତାହା ହେଉଛି ଅର୍ଥ ଏବଂ ସ୍ୱାର୍ଥ ପ୍ରତି ବ୍ରିଟିଶ ସମାଜର ଅବସାନ । ସେ ବଙ୍ଗୀୟ ପାଠକମାନଙ୍କ ପାଇଁ ମହିଳା ଅଧିକାର ଏବଂ ନାରୀବାଦର ସଂକଳ୍ପ ମଧ୍ୟ ଉପସ୍ଥାପନ କରିଥିଲେ । ପରେ ସେ ୧୮୮୯ ମସିହାରେ କଲିକତା ଫେରିଥିଲେ । ସେ ମହିଳାମନଙ୍କ ଅଧିକାର ଏବଂ ମହିଳାମାନଙ୍କ ଶିକ୍ଷାର ଆବଶ୍ୟକତା ବିଷୟରେ ଲେଖିବାକୁ ଲାଗିଲେ । ସେ ଭାରତୀ, ପ୍ରଭାସୀ ଏବଂ ସାଧନା ପତ୍ରିକାରେ ଲେଖିଥିଲେ । ସେ ବିଧବାମାନଙ୍କ ପାଇଁ ଏକ ମହିଳା ଆଶ୍ରୟ ଗୃହ ନିର୍ମାଣ କରିଥିଲେ । ଜୀବନି ନିଜର ଜ୍ଞାନପ୍ରାପ୍ତ ଧାରଣା ସତ୍ତ୍ୱେ କ୍ରୀଷ୍ଣାଭବିନୀ ନିଜ ଦୃଷ୍ଟିକୋଣକୁ ଦେଖିବାକୁ ଯାଇ ନିଜ ଚାରିପାଖରେ ଅନ୍ୟମାନଙ୍କୁ ପାଇବାରେ ଅସୁବିଧାର ସମ୍ମୁଖୀନ ହୋଇଥିଲେ ଏବଂ ସେ ନିଜର ଦଶ ବର୍ଷର ଝିଅକୁ ବିବାହରୁ ରକ୍ଷା କରିବାରେ ଅସମର୍ଥ ହୋଇଥିଲେ । କିଛି ସମୟ ପରେ ନିଜ ସ୍ୱାମୀ ଏବଂ ଝିଅ ଉଭୟ କିଛି ଦିନ ମଧ୍ୟରେ ମୃତ୍ୟୁ ବରଣ କରିଥିଲେ । ୧୯୨୨ ମସିହାର ଭାରତୀ ପତ୍ରିକାରେ ଦର୍ଶାଯାଇଛି ଯେ, ସେ କିପରି ନିଜ ସ୍ୱାମୀଙ୍କ ମୃତ୍ୟୁରେ ପାଶ୍ଚାତ୍ୟ ପୋଷାକ ପିନ୍ଧିବା ଛାଡିଦେଲେ, ସାଧୁ ବିଧବାଙ୍କ ସାରୀ ପିନ୍ଧିବାକୁ ଲାଗିଲେ ଏବଂ ସାଧାରଣ ହିନ୍ଦୁ ବିଧବାଙ୍କର ସମସ୍ତ ଆଭିମୁଖ୍ୟ ଏବଂ ଆତ୍ମ-ଅବନତି ଉପରେ ନଜର ରଖିବାକୁ ଲାଗିଲେ । ମୃତ୍ୟୁ ୧୯୧୯ ମସିହାରେ କ୍ରୀଷ୍ଣାଭବିନୀଙ୍କ ମୃତ୍ୟୁ ହୋଇଥିଲା ।
ନଳିନୀକାନ୍ତ ମହାନ୍ତି  (୧୯୪୯-୨୦୧୨) ରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୭ଥର ବିଧାନ ସଭାକୁ ନିର୍ବାଚିତ ହୋଇଥିଲେ  । ସେ ୧୯୪୯ ମସିହା ଜାନୁଆରୀ୨୦ ତାରିଖରେ କେନ୍ଦ୍ରାପଡ଼ା ଜିଲ୍ଲା ରାଜନଗର ବ୍ଳକର ଫିରିକିଦାଣ୍ଡି ଗ୍ରାମରେ ଜନ୍ମଗ୍ରହଣ କରିଥିଲେ । ୧୯୬୯ରେ ଜଣେ ଛାତ୍ର ନେତା ଭାବେ ରାଜନୈତିକ ଜୀବନ ଆରମ୍ଭ କରିଥିଲେ । ତତ୍କାଳୀନ ଭାରତୀୟ ଲୋକଦଳର ସମ୍ପାଦକ ଭାବେ ଓ ଜନତାପାର୍ଟିର କାର୍ଯ୍ୟକାରିଣୀ  (ଯୁବଶାଖା)ର ସମ୍ପାଦକ ହୋଇ ପରେ ରାଜ୍ୟ ଜନତା ପାର୍ଟିର ବିଧାୟକ ଦଳ ସମ୍ପାଦକ ହୋଇଥିଲେ  । ସର୍ବଭାରତୀୟ ଯୁବଜନତାର ଜାତୀୟ ପରିଷଦ ସଦସ୍ୟ ହୋଇଥିଲେ ଓ ୧୯୮୨ରେ ସେ ରାଜ୍ୟ ଯୁବଜନତାର ସଭାପତି ଦାୟିତ୍ୱ ନିର୍ବାହ କରିଥିଲେ । ଜନତା ଦଳରୁ ନିଜର ରାଜନୈତିକ ଜୀବନ ଆରମ୍ଭ କରିଥିବା ନଳିନୀ ୧୯୭୭ରେ ପ୍ରଥମ ଥର ପାଇଁ ରାଜନଗରରୁ ସପ୍ତମ ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୦ରେ କଂଗ୍ରେସ ବହୁମତ ପାଇଥିବା ୮ମ ବିଧାନ ସଭାକୁ ଲୋକଦଳ ଟିକଟରେ, ୧୯୮୫ରେ ଜନତା ଦଳରୁ ବିଧାୟକ ଭାବେ ନିର୍ବାଚିତ ହୋଇଥିଲେ । ୧୯୯୦ରେ ଜନତା ଦଳ ଟିକଟରେ ପୁନଃନିର୍ବାଚିତ ହୋଇ ୧୯୯୦ରୁ ୧୯୯୫ ପର୍ଯ୍ୟନ୍ତ ବିଜୁ ପଟ୍ଟନାୟକଙ୍କ ମନ୍ତ୍ରୀମଣ୍ଡଳରେ ପୂର୍ତ୍ତ ଓ ନଗର ଉନ୍ନୟନ ବିଭାଗ ମନ୍ତ୍ରୀପଦ ଗ୍ରହଣ କରିଥିଲେ। ୧୯୯୫ରେ ବିଜୁ ଜନତା ଦଳ ପକ୍ଷରେ ବହୁମତ ଥିବାବେଳେ ମଧ୍ୟ ସେ ନିର୍ବାଚିତ ହୋଇଥିଲେ । ୧୯୯୭ରେ ବିଜୁ ଜନତା ଦଳ ଗଠନ ହେବା ସମୟରେ ଯୋଗଦେଇ ନ ଥିବା ନଳିନୀ ୨୦୦୦ରେ ନିର୍ବାଚନ ଅବ୍ୟବହିତ ପୂର୍ବରୁ ବିଜୁ ଜନତା ଦଳରେ ଯୋଗଦେବା ସହ ଦଳର କାର୍ଯ୍ୟକାରୀ ସଭାପତି ପଦ ଗ୍ରହଣ କରିଥିଲେ। ନବୀନ ପଟ୍ଟନାୟକଙ୍କ ନେତୃତ୍ୱରେ ଗଠିତ ମନ୍ତ୍ରୀମଣ୍ଡଳରେ ସେ ପୂର୍ତ୍ତ, ନଗର ଉନ୍ନୟନ ଓ ସଂସଦୀୟ ବ୍ୟାପାର ମନ୍ତ୍ରୀ ଭାବେ ଦାୟିତ୍ୱ ତୁଲାଇଥିଲେ । ପରେ ଦୁର୍ନିତି ଅଭିଯୋଗରେ ତାଙ୍କୁ ମନ୍ତ୍ରୀମଣ୍ଡଳରୁ ବହିସ୍କାର କରାଯାଇଥିଲା । ୨୦୦୪ରେ ତାଙ୍କୁ ବିଜୁ ଜନତା ଦଳ ଟିକଟ ନ ମିଳିବାରୁ ସେ କଂଗ୍ରେସ ଟିକଟରେ ନିର୍ବାଚନ ଲଢ଼ି ବିଜୟୀ ହୋଇଥିଲେ । ୨୦୦୯ରେ ସେ ଲଢ଼ିଥିବା ଶେଷ ବିଧାନ ସଭା ନିର୍ବାଚନରେ ପ୍ରଥମ ଥର ନିମନ୍ତେ ପରାଜିତ ହୋଇଥିଲେ। ସେ ଓଡ଼ିଶା ପ୍ରଦେଶ କଂଗ୍ରେସ କମିଟିର ଉପସଭାପତି ଭାବେ କିଛି ଦିନ କାର୍ଯ୍ୟ କରିଥିଲେ । ୧୧ ଅକ୍ଟୋବର ୨୦୧୧ରେ ଛାତିରେ ଯନ୍ତ୍ରଣା ଅନୁଭବ କରିବାରୁ ତାଙ୍କୁ ଆଦିତ୍ୟ କେୟାର ହସପିଟାଲରେ ଭର୍ତ୍ତି କରାଯାଇଥିଲା । ପରେ ତାଙ୍କ ସ୍ୱାସ୍ଥ୍ୟବସ୍ଥାରେ ଉନ୍ନତି ନ ହେବାରୁ ୨ ନଭେମ୍ବରରେ ଅଖିଳ ଭାରତୀୟ ଆୟୁର୍ବିଜ୍ଞାନ ପ୍ରତିଷ୍ଠାନକୁ ତାଙ୍କୁ ସ୍ଥାନାନ୍ତରିତ କରାଯାଇଥିଲା । ମାତ୍ର ଉନ୍ନତ ଚିକିତ୍ସା ସତ୍ତ୍ୱେ ସ୍ୱାସ୍ଥ୍ୟାବସ୍ଥାରେ ଉନ୍ନତି ନ ହେବାରୁ ଡାକ୍ତରଙ୍କ ପରାମର୍ଶ କ୍ରମେ ଭୁବନେଶ୍ୱରକୁ ଅଣାଯାଇ ମୃତ୍ୟୁର କିଛିଦିନ ପୂର୍ବରୁ ଭୁବନେଶ୍ୱରସ୍ଥ ସମ ହସପିଟାଲକୁ ଅଣାଯାଇ ତାଙ୍କ ଚିକିତ୍ସା କରାଯାଉଥିଲା । ୨୦ ଅପ୍ରେଲ ୨୦୧୨ ଅପରାହ୍ନ ୨.୪୫ରେ କୋମା ଅବସ୍ଥାରେ ଥାଇ ତାଙ୍କର ପରଲୋକ ଘଟିଥିଲା । ପୁରୀ ସ୍ୱର୍ଗଦ୍ୱାରଠାରେ ତାଙ୍କ ଶେଷକୃତ୍ୟ ସମ୍ପନ୍ନ ହୋଇଥିଲା ।
ସୁରେନ୍ଦ୍ର ନାଥ ନାଏକ  ( ୧୭ ମଇ ୧୯୩୭ - ୫ ଜୁଲାଇ ୨୦୨୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୭ଥର କାର୍ଯ୍ୟ କରିଥିଲେ । ୧୯୭୧, ୧୯୭୭, ୧୯୮୫, ୧୯୯୦, ୧୯୯୬ କାକଟପୁର ଉପ-ନିର୍ବାଚନ, ୨୦୦୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାକଟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୭ମ, ୯ମ, ୧୦ମ, ୧୧ଶ  (ଉପ), ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ  । ଜନ୍ମ, ପରିବାର ଓ ଶିକ୍ଷା ସୁରେନ୍ଦ୍ର ନାଥ ନାଏକ ୧୯୩୭ ମସିହାର ମଇ ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ନାଏକ ଓ ପତ୍ନୀଙ୍କ ନାମ ଚାରୁବାଳା ଦେବୀ । ରାଜନୈତିକ ଜୀବନ ସୁରେନ୍ଦ୍ର ନାଥ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଜନତା ଦଳ, ଜନତା ପାର୍ଟି, ଉତ୍କଳ କଂଗ୍ରେସ ଆଦି ଦଳର କର୍ମକର୍ତ୍ତା ଭାବରେ ନିର୍ବାଚନ କରିଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ୭ଥର କାର୍ଯ୍ୟ କରିଛନ୍ତି । ସେ ୧୯୭୭ ମସିହାରୁ ୧୯୮୦ ମସିହାଯାଏଁ ଓଡ଼ିଶା ବିଧାନ ସଭାରେ ବାଚସ୍ପତି ଭାବରେ କାର୍ଯ୍ୟ କରିଥିଲେ । ଏହାପରେ ସେ ୧୯୯୦ ମସିହାରୁ ୧୯୯୫ ମସିହା ପର୍ଯ୍ୟନ୍ତ, ୨୦୦୦ ମସିହାରୁ ୨୦୦୯ ମସିହା ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ବାର୍ଦ୍ଧକ୍ୟ ଜନିତ ଅସୁସ୍ଥତା ଯୋଗୁ, ୨୦୨୪ ମସିହା ଜୁଲାଇ ମାସ ୫ ତାରିଖରେ ସୁରେନ୍ଦ୍ର ନାଥଙ୍କର ଭୁବନେଶ୍ୱରଠାରେ ପରଲୋକ ଘଟିଥିଲା ।
କୋୟନା ନଦୀ  ( : ) ଭାରତୀୟ ରାଜ୍ୟ ଝାଡ଼ଖଣ୍ଡର ପଶ୍ଚିମ ସିଂହଭୂମି ଅଞ୍ଚଳକୁ ଓଡ଼ିଶାରୁ ପ୍ରବାହିତ ଏକ ନଦୀ ଓଡ଼ିଶାର ଭାଁଗାଓଁ ଅଞ୍ଚଳରୁ ଉପ୍ପତି ହୋଇ ଏହି ନଦୀ ଦକ୍ଷିଣ କୋଏଲ ନଦୀରେ ମିଳିତ ହେବା ଆଗରୁ ୮୩ କିଲୋମିଟର ପ୍ରବାହିତ ହେଇଥାଏ  । ଏହା ସରଣ୍ଡା ଜଙ୍ଗଲ ଅଞ୍ଚଳ ଦେଇ ଯାଇଥାଏ । ଏହି ଅଞ୍ଚଳର ଅଧିକାଂଶ ନଦୀ ଗ୍ରୀଷ୍ମ ଋତୁରେ ଶୁଖିଲା ହେଇଯାଉଥିଲେ ମଧ୍ୟ ଏହି ନଦୀରେ ଜଳ ପ୍ଲାବନ ଥାଏ, କାରଣ ଏଥିରେ ବହୁଳ ସଂଖ୍ୟାରେ ନାଳର ପତନ ହେଇଥାଏ ।
ମସ୍କୁଲାର ଡିସଟ୍ରୋଫି  (ଇଂରାଜୀ ଭାଷାରେ ବା ଏମଡି/ ) ରୋଗ କ‌ହିଲେ କେତେକ ସ୍ନାୟୁମାଂସପେଶୀ ରୋଗ   ଦଳକୁ ବୁଝାଏ ଓ ଏହି ରୋଗଦ୍ୱାରା ସମୟକ୍ରମେ ସ୍କେଲିଟାଲ/କଙ୍କାଳୀୟ ମାଂସପେଶୀ   ଦୁର୍ବଳ ଓ କ୍ଷୟ ହୋଇଯାଏ  । ପ୍ରଥମେ କେଉଁ ପେଶୀ ପ୍ରଭାବିତ ହୋଇଛି, ଦୂର୍ବଳତାର ମାତ୍ରା, କେତେ ପରିମାଣର ହେଉଛି, ଅବନତି ମାତ୍ରାର ସମୟ ଓ କେବେ ରୋଗ ଆରମ୍ଭ ହେଲା, ସେହି ଅନୁସାରେ ରୋଗ‌ଗୁଡ଼ିକ ପରସ୍ପରଠାରୁ ଭିନ୍ନ ହୁଏ । ଅନେକ ଲୋକ ଏହା ଫଳରେ ଚାଲିବାକୁ ଅକ୍ଷମ ହୁଅନ୍ତି । ଆଉ କେତେକ ରୋଗରେ ଅନ୍ୟ ମାନବ ଅଙ୍ଗ   ମଧ୍ୟ ପ୍ରଭାବିତ ହୁଅନ୍ତି । ଏହି ରୋଗ ଦଳଟି ୯ ଶ୍ରେଣୀରେ ବିଭକ୍ତ ହୋଇଛି ଯାହା ମଧ୍ୟରେ ୩୦ଟି ନିର୍ଦ୍ଦଷ୍ଟ ପ୍ରକାର ରୋଗ ଅଛି । ଏମାନଙ୍କ ମଧ୍ୟରୁ ଅତି ସାଧାରଣ ଭାବରେ ଦେଖାଯାଉଥିବା ରୋଗର ନାମ ଡୁସେନ ମସ୍କୁଲାର ଡିସଟ୍ରଫି  ( ବା ) ଯାହା ୪ ବର୍ଷ ବୟସରୁ ପୁଅମାନଙ୍କୁ ଆକ୍ରମଣ କରେ  । ଅନ୍ୟ କେତେକ ସାଧାରଣ ରୋଗର ନାମ ଯଥାକ୍ରମେ:- ବେକର ମସ୍କୁଲାର ଡିସଟ୍ରଫି  , ଫେସିଓସ୍କାପୁଲୋହ୍ୟମରାଲ ମସ୍କୁଲାର ଡିସଟ୍ରଫି   ଓ ମାୟୋଟୋନିକ ଡିସଟ୍ରୋଫି । ପେଶୀ ପ୍ରୋଟିନ ତିଆରି କରୁଥିବା ଜିନର ମ୍ୟୁଟେସନ ହେବା ଯୋଗୁ ଏହି ରୋଗ ହୁଏ । ଏହି ମ୍ୟୁଟେସନ ବଂଶାନୁକ୍ରମରେ    '   ବା ଭୃଣ ବିକାଶ   ସମୟରେ ହୋଇପାରେ । ଏହା ଏକ୍ସ-ଲିଙ୍କଡ ରିସିସିଭ , ଅଟୋସୋମାଲ  , ବା ଅଟୋସୋମାଲ ଡୋମିନାଣ୍ଟ ଯୋଗୁ ହୋଇପାରେ । ରକ୍ତ ପରୀକ୍ଷା ଓ ଜେନେଟିକ ଟେଷ୍ଟିଙ୍ଗ   କରି ଏହି ରୋଗ ନିର୍ଣ୍ଣୟ କରାଯାଏ । ମସ୍କୁଲାର ଡିସଟ୍ରୋଫି ରୋଗ ଆରୋଗ୍ୟସାଧ୍ୟ ନୁହେଁ । କେତେକ ଲକ୍ଷଣ ନିମନ୍ତେ ଫିଜିକାଲ ଥେରାପି  , ଓର୍ଥୋପେଡିକ ବ୍ରେସ  , ଓ ଅପରେଶନ କରାଯାଏ । ଶ୍ୱାସକ୍ରିୟାର ପେଶୀ   ପ୍ରଭାବିତ ହେଲେ ସାହାଯ୍ୟକୃତ ଭେଣ୍ଟିଲେସନ ଆବଶ୍ୟକ ହୁଏ । ପେଶୀ କ୍ଷୟ ରୋକିବା ନିମନ୍ତେ ସ୍ଟିରଏଡ    ଔଷଧ ଦିଆଯାଏ, ବାତ ମାରୁଥିଲେ ଆଣ୍ଟିକନଭଲସାଣ୍ଟ   ଦିଆଯାଏ ଓ ମରଣ‌ଗାମୀ ପେଶୀକୁ ଧୀର କରିବାକୁ ଇମ୍ମ୍ୟୁନ ସପ୍ରେସାଣ୍ଟ ଔଷଧ   ଦିଆଯାଏ । ରୋଗର ପ୍ରକାର ଉପରେ ଫଳାଫଳ ନିର୍ଭର କରେ । ପ୍ରାୟ ୫୦୦୦ ପୁରୁଷଙ୍କ ମଧ୍ୟରୁ ଜଣେ ଡୁସେନ ମସ୍କୁଲାର ଡିସଟ୍ରଫି ରୋଗରେ ଜନ୍ମ ସମୟରେ ଆକ୍ରାନ୍ତ ଥାଏ ଓ ଏହି ରୋଗ ସମୁଦାୟ ମସ୍କୁଲାର ଡିସଟ୍ରଫୀ ରୋଗମାନଙ୍କ ମଧ୍ୟରୁ ପ୍ରାୟ ଅଧା ଥାଏ । ସନ ୧୮୩୦ରେ ଚାର୍ଲସ ବେଲ   ଏହି ରୋଗ ବିଷୟରେ ବର୍ଣ୍ଣନା କରିଥିଲେ । ଡିସଟ୍ରଫି ଶବ୍ଦଟି ଗ୍ରୀକ ଭାଷାରୁ ନିଆଯାଇଛି; ଡିସ/ ର ଅର୍ଥ କଷ୍ଟଦାୟକ, ଓ ଟ୍ରଫ/ ଅର୍ଥ ଲାଳନ ପାଳନ କରିବା । ଜିନ ଥେରାପି   ଏକ ଚିକିତ୍ସା ଯାହା ମାନବ ଉପରେ ପ୍ରାଥମିକ ଅନୁଶୀଳନ ଅବସ୍ଥାରେ ଅଧୁନା ଆଛି ।
ରବି ନାରାୟଣ ନନ୍ଦ  (ଜନ୍ମ: ୭ ଅପ୍ରେଲ ୧୯୬୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୦୦, ୨୦୦୪ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜୟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରବି ନାରାୟଣ ନନ୍ଦ ୧୯୬୨ ମସିହାର ଅପ୍ରେଲ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୀମାଚଳ ନନ୍ଦ ଓ ପତ୍ନୀଙ୍କ ନାମ ଇନ୍ଦିରା ନନ୍ଦ । ରାଜନୈତିକ ଜୀବନ ରବି ନାରାୟଣ ନନ୍ଦ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି ।
ପଦ୍ମିନୀ ରାଉତ  (ଜନ୍ମ: ୫ ଜାନୁଆରୀ ୧୯୯୪) ଜଣେ ଭାରତୀୟ ଚେସ ଖେଳାଳି  । ସେ ଉଭୟ ଇଣ୍ଟରନେସନାଲ ମାଷ୍ଟର ଓ ମହିଳା ଗ୍ରାଣ୍ଡମାଷ୍ଟର ଉପାଧୀ ହାସଲ କରିଛନ୍ତି । ୨୦୧୪ରୁ ୧୭ ପର୍ଯ୍ୟନ୍ତ ୪ ବର୍ଷ ଧରି ସେ ଭାରତୀୟ ମହିଳା ପ୍ରିମିୟର ଚାମ୍ପିୟନ ଓ ୨୦୧୮ରେ ଏସୀୟ ମହିଳା ଚାମ୍ପିୟନ ଥିଲେ । ୨୦୦୭ ମସିହାରେ ସେ ବିଜୁ ପଟ୍ଟନାୟକ ଖେଳ ସମ୍ମାନ ଓ ୨୦୦୯ରେ ଏକଲବ୍ୟ ପୁରସ୍କାର ହାସଲ କରିଥିଲେ । ଚେସ ଖେଳାଳି ଜୀବନ ୨୦୦୫ ମସିହାରେ ପଦ୍ମିନୀ ନାଗପୁରଠାରେ ୧୧ବର୍ଷରୁ କମ ସ୍ପର୍ଦ୍ଧାରେ ଜାତୀୟ ପ୍ରତିଯୋଗିତା ଜିତିଥିଲେ । ଏହାଥିଲା ତାଙ୍କର ପ୍ରଥମ ଜାତୀୟ ପ୍ରତିଯୋଗିତା ବିଜୟ । ୨୦୦୬ରେ ସେ ୧୩ବର୍ଷରୁ କମ ଜାତୀୟ ପ୍ରତିଯୋଗିତା ଓ ୧୨ବର୍ଷରୁ କମ ଏସୀୟ ପ୍ରତିଯୋଗିତା ଜିତିଥିଲେ । ୨୦୦୮ରେ ସେ ୧୪ବର୍ଷରୁ କମ ସ୍ପର୍ଦ୍ଧାରେ ଉଭୟ ଏସୀୟ ପ୍ରତିଯୋଗିତା ଓ  'ବିଶ୍ୱ ଯୁବ ଚେସ ପ୍ରତିଯୋଗିତା'  ଜିତିଥିଲେ । ୨୦୦୯ରେ ସେ ୨୦ବର୍ଷରୁ କମ ଏସୀୟ ଜୁନିୟର ମହିଳା ପ୍ରତିଯୋଗିତାରେ ପ୍ରଥମ ସ୍ଥାନ ହାସଲ କରିଥିଲେ । ୨୦୧୦ରେ ସେ ୧୯ବର୍ଷରୁ କମ ଜାତୀୟ ଜୁନିୟର ମହିଳା ପ୍ରତିଯୋଗିତା ଜିତିଥିଲେ । ସେହିବର୍ଷ ସେ ଉଭୟ ଏସୀୟ ଜୁନିୟର ମହିଳା ପ୍ରତିଯୋଗିତାରେ ଓ ବିଶ୍ୱ ଜୁନିୟର ପ୍ରତିଯୋଗିତାରେ କାଂସ୍ୟ ପଦକ ହାସଲ କରିଥିଲେ । ପଦ୍ମିନୀ, ଜାତୀୟ ମହିଳା ଚେସ ଚାମ୍ପିୟନସିପ ଲଗାତାର ୨୦୧୪, ୨୦୧୫, ୨୦୧୬ ଓ ୨୦୧୭ ୪ବର୍ଷ ଧରି ଜିତିଥିଲେ । ୨୦୧୫ରେ ସେ ରାଷ୍ଟ୍ରମଣ୍ଡଳ ମହିଳା ଚାମ୍ପିୟନସିପି ମଧ୍ୟ ଜିତିଥିଲେ ।. ୨୦୧୮ରେ ସେ ଏସୀୟ ମହିଳା ଚେସ ଚାମ୍ପିୟନସିପ ମଧ୍ୟ ଜିତିଥିଲେ । ଭାରତୀୟ ଜାତୀୟ ମହିଳା ଚେସ ଦଳ ତରଫରୁ ସେ  "ମହିଳା ଚେସ ଅଲିମ୍ପିୟାଡ଼" ,  "ୱାର୍ଲଡ଼ ଟିମ ଚେସ ଚାମ୍ପିୟନସିପ" ,  "ୱିମେନସ ଏସୀୟା ଟିମ ଚାମ୍ପିୟନସିପ"  ମଧ୍ୟ ଖେଳିଥିଲେ । ବ୍ୟକ୍ତିଗତ ଜୀବନ ପଦ୍ମିନୀ ୧୯୯୪ ମସିହା ଜାନୁଆରୀ ୫ତାରିଖରେ ବଡ଼ମ୍ବାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଅଧ୍ୟାପକ ଅଶୋକ କୁମାର ରାଉତ ଓ ମାତା ସସ୍ମିତା ଧଳ । ସେ ତାଙ୍କ ପିତାଙ୍କ କଥାରେ ଅନୁପ୍ରାଣିତ ହୋଇ ୯ବର୍ଷ ବୟସରୁ ଚେସ ଖେଳିବା ଆରମ୍ଭ କରିଥିଲେ । ସେ  'ଇଣ୍ଡିଆନ ଅଏଲ " କମ୍ପାନୀରେ କାର୍ଯ୍ୟ କରନ୍ତି । ଭାରତ ସରକାର ତାଙ୍କୁ ସ୍ୱଚ୍ଛ ଭାରତ ଆମ୍ବାସଡ଼ର ଭାବରେ ମଧ୍ୟ ମନୋନୀତ କରିଛନ୍ତି । ୨୦୨୪ ମସିହାରେ ସେ ଜୟକିଶିନ ମନକାନୀଙ୍କୁ ବିବାହ କରିଥିଲେ ।
ମିଳିତ ଜାତିସଂଘର ଜନସେବା ଦିବସ ପ୍ରତିବର୍ଷ ଜୁନ ୨୩ ତାରିଖରେ ପାଳନ କରାଯାଏ । ମିଳିତ ଜାତିସଂଘର ସାଧାରଣ ସଭାର / /57/277 ନମ୍ବର ପ୍ରସ୍ତାବଦ୍ୱାରା ଜାତିସଂଘର ଜନସେବା ଦିବସକୁ ଅନୁମୋଦିତ କରାଯାଇଥିଲା, ଯେଉଁଥିରେ ଜନସେବାର ମୂଲ୍ୟ ଓ ଗୁଣାବଳୀର ମହାନତାକୁ ପାଳନ କରାଯାଉଛି । ଏହିଦିନ ମିଳିତ ଜାତିସଂଘର ଅର୍ଥନୈତିକ ଏବଂ ସାମାଜିକ ପରିଷଦ ଜନସେବା ଦିନରେ କାର୍ଯ୍ୟ କରୁଥିବା ବିଭିନ୍ନ ସଂସ୍ଥା ତଥା ବ୍ୟକ୍ତି ବିଶେଷଙ୍କର କାର୍ଯ୍ୟରେ ପ୍ରୋତ୍ସାହିତ କରିବାକୁ ମିଳିତ ଜାତିସଂଘ ସାଧାରଣ ସେବା ସମ୍ମାନ ପ୍ରଦାନ କରୁଛି । ଆନ୍ତର୍ଜାତୀୟ ଶ୍ରମିକ ସଂଗଠନ ଏହି ଦିନ ଶ୍ରମି ସମ୍ପର୍କ  (ଜନସେବା), ୧୯୭୮  (୧୫୧ ନମ୍ବର)କୁ ଅଧିଗ୍ରହଣ କରିଥିଲା  । ଏହି ଅଧିଗ୍ରହଣ ସମଗ୍ର ବିଶ୍ୱର କର୍ମଚାରୀମାନଙ୍କ କାର୍ଯ୍ୟ ସ୍ଥିତି ନିର୍ଣ୍ଣୟ କରିବା ପାଇଁ ଏକ ଢାଞ୍ଚା ଅଟେ । ବାହାର ଆଧାର ମିଳିତ ଜାତିସଂଘର ଜନସେବା ଦିବସ
ଧଳା ବେକିଆ ମାଛରଙ୍କା ବା କିଳିକିଳା ଗୋଟିଏ ବଡ଼ ପ୍ରଜାତିର ମାଛରଙ୍କା ପକ୍ଷୀ। ବାହ୍ୟ ଗଠନ ଏହାର ଲମ୍ବ ୨୫ - ୩୦ ସେ. ମି. ପର୍ଯ୍ୟନ୍ତ ହୋଇଥାଏ । ଏହି ପକ୍ଷୀ ଯେତେବେଳେ ଯୁବକ ଓ ଯୁବତୀ ଅବସ୍ଥାକୁ ଆସିଥାନ୍ତି ସେମାନଙ୍କର ଡେଣା ଓ ଲାଞ୍ଜଗୁଡ଼ିକ ନୀଳ, ମୁଣ୍ଡ କାନ୍ଧ ପିଠି ଓ ତଳିପେଟ ମାଟିଆ, ଥନ୍ତ କମଲା ଓ ଛାତି ଧଳା ରଙ୍ଗର ହୋଇଥାଏ । ଏମାନେ ଛୋଟ ଛୋଟ ମାଛ, କିଟ ଓ ପତଙ୍ଗ ଖାଇଥାନ୍ତି . ଏମାନଙ୍କର ବୟସ ସୀମା ପାଖାପାଖି ୭ ବର୍ଷ । ମୌସୁମୀ ଆସିବା ସମୟରେ ଏମାନେ ନିଜର ପ୍ରଜନନ କାର୍ଯ୍ୟ ଆରମ୍ଭ କରିଥାନ୍ତି । ମାଛରଙ୍କା, ଭାରତରେ ସର୍ବାଧିକ ସଂଖ୍ୟାରେ ଦେଖିବାକୁ ମିଳେ । ଖାଦ୍ୟ ପ୍ରଜନନ ଆଧାର ଅନ୍ୟ ଆଧାର ,  (2006).  " . 183  (2): 99 106. :10.1159/000095514. 17053326. , ; ,  (1996).  " ,  " . 34  (1&2): 43 46.{ }: 1 : :   , ; ,  (1993).  " , " . : . , . 177 180. { }:
ଆଚାର୍ଯ୍ୟ ହରିହର  (୮ ମାର୍ଚ୍ଚ ୧୮୭୯ -୨୧ ଫେବୃଆରୀ ୧୯୭୧) ଓଡ଼ିଶାରେ ଜନ୍ମିତ ଜଣେ ସ୍ୱାଧୀନତା ସଂଗ୍ରାମୀ, ଶିକ୍ଷକ ଓ ସମାଜସେବୀ ଥିଲେ  । ସତ୍ୟବାଦୀ ବନବିଦ୍ୟାଳୟର ଶିକ୍ଷକ ରୂପେ ସତ୍ୟବାଦୀର ସାହିତ୍ୟ-କର୍ମରେ ସକ୍ରିୟ ଓ ସଫଳ ଅଂଶଗ୍ରହଣ କରିଥିଲେ । ସେ ଭଗବତ ଗୀତାର ଅନୁବାଦ ଓ ପିଲାଙ୍କ ବ୍ୟାକରଣ ପ୍ରଭୃତି ରଚନା କରିଥିଲେ । ଜନ୍ମ ଓ ବାଲ୍ୟଜୀବନ ଆଚାର୍ଯ୍ୟ ହରିହରଙ୍କ ଜନ୍ମ ଖ୍ରୀ. ଅ. ୧୮୭୯ରେ ସାକ୍ଷୀଗୋପାଳ ନିକଟସ୍ଥ ଶ୍ରୀରାମଚନ୍ଦ୍ରପୁରରେ ହୋଇଥିଲା । ତାଙ୍କ ମାତାଙ୍କ ନାମ ଶ୍ରଦ୍ଧାଦେବୀ ଓ ପିତାଙ୍କ ନାମ ମହାଦେବ ବ୍ରହ୍ମା ଥିଲା । ତାଙ୍କର ବାଲ୍ୟ ଶିକ୍ଷା ଗାଁ ଚାହାଳୀରେ ହୋଇଥିଲା ଓ ପରେ ସେ ପୁରୀ ଜିଲ୍ଲା ସ୍କୁଲରେ ଯୋଗଦାନ କରିଥିଲେ । ରେଭେନ୍ସା କଲେଜରୁ ଏଫ ଏ ପାସ କଲା ପରେ ସେ ଆଇନ ଶିକ୍ଷା ପାଇଁ କଲିକତା ଯାଇଥିଲେ । ଉତ୍କଳମଣି ପଣ୍ଡିତ ଗୋପବନ୍ଧୁ ଦାସ, ପଣ୍ଡିତ ନୀଳକଣ୍ଠ ଦାସ ପ୍ରଭୁତି ତାଙ୍କର ଛୋଟ ବେଳର ବନ୍ଧୁ ଥିଲେ ।
ଗୁଗ୍ଲୈଲୋମ ମାର୍କୋନୀ (୧୮୭୪ ଏପ୍ରିଲ ୨୫ - ୧୯୩୭ ଜୁଲାଇ ୨୦) ଜଣେ ଇଟାଲୀୟ ଉଦ୍ଭାବକ ।ତାଙ୍କୁ ଦୂରବର୍ତ୍ତୀ ରେଡ଼ିଓର ସ୍ରଷ୍ଟା ବୋଲି କୁହାଯାଏ।ସେ ମାର୍କୋନୀ ଆଇନ ଏବଂ ରେଡିଓ ଟେଲିଗ୍ରାଫ ବ୍ୟବସ୍ଥା ଉଦ୍ଭାବନ କରିଥିଲେ।ତାଛଡା ରେଡ଼ିଓ ଉଦ୍ଭାବନର ଶ୍ରେୟ ମଧ୍ୟ ତାଙ୍କୁ ମିଳିଥିଲା। ମାର୍କୋନୀ ବହୁତ କମ ପାଠ ପଢ଼ିଥିଲେ।ସେ ନିଜ ପିତାଙ୍କର ଥିବା ଲାଇବ୍ରେରୀରେ ଥିବା ପୁସ୍ତକ ପଢ଼ି ଅଧିକ ଜ୍ଞାନ ଆହାରଣ କରିଥିଲେ।ସେ ବିଦ୍ୟୁତ ଉପରେ ଥିବା ତଥ୍ୟ ପୁସ୍ତକ ଅଧିକାଂଶ ପଢ଼ିଥିଲେ।ଔପଚାରିକ ଶିକ୍ଷା ଗ୍ରହଣ କରିବା ପାଇଁ ସେ ବାଲୋଗ୍ନା ବିଶ୍ୱବିଦ୍ୟାଳୟକୁ ଯାଇଥିଲେ।ପରେ ସେ ବିଶିଷ୍ଟ ବୈଜ୍ଞାନିକ ଅଗଷ୍ଟୋ ରିଘିଙ୍କ ଅଧିନରେ ପାଠପଢ଼ିବା ସହ ଇଲେକ୍ଟୋମ୍ୟାଗ୍ନେଟିକ ୱ୍ଏଭ  (ବିଦ୍ୟୁତଚୁମ୍ବକୀୟ ତରଙ୍ଗ) ଉପରେ ଗବେଷଣା କଲେ । ଉଦ୍ଭାବନ ଓ ସଫଳତା ୧୮୯୫ ମସିହାରେ ମାତ୍ର ୨୧ ବର୍ଷ ବୟସରେ ସେ ଏହି ବିଦ୍ୟୁତଚୁମ୍ବକୀୟ ତରଙ୍ଗ ବ୍ୟବହାର କରି ନିଜ ଘରଠାରୁ ଅଳ୍ପ ଦୂରରେ ଥିବା କାର୍ଯ୍ୟସ୍ଥଳୀରେ ବେଲ୍ ବଜାଇପାରିଥିଲେ।ଏହା ପରେ ସେ ଆଣ୍ଟିନା ବ୍ୟବହାର କରି ସେ ଦୁଇ ମାଇଲ ପର୍ଯ୍ୟନ୍ତ ସିଗନାଲ୍ ପଠେଇ ପାରିଥିଲେ।ତାଙ୍କଦ୍ୱାରା ଉଦ୍ଭାବିତ ବ୍ୟବସ୍ଥାକୁ ଇଟାଲୀର ଡାକ ଓ ତାର ବିଭାଗ ଗ୍ରହଣ କରିନଥିଲା।ତେଣୁ ସେ ଏହି ସଫଳତାକୁ ଇଂଲଣ୍ଡରେ ପହଞ୍ଚାଇଥିଲେ।ସେଠାରେ ସାହାଯ୍ୟ ଓ ସମର୍ଥନ ପାଇବାପରେ ସେ ୩୨ ମାଇଲ ଦୂର ଥିବା ସ୍ଥାନକୁ ୱ୍ଏୟାରଲେସ ସିଗନାଲ ପଠେଇଥିଲେ।ତାଙ୍କଦ୍ୱାରା ଉଦ୍ଭାବିତ କୈଶଳ ମଧ୍ୟ ବ୍ୟବସାୟିକ ସଫଳତା ଲାଭ କରିଥିଲା।ସେ ଆମେରିକାରେ ପ୍ରତିଷ୍ଠା କରିଥିଲେ ଏକ ୱ୍ଏୟାରଲେସ ସିଗନାଲ କମ୍ପାନୀ।ମାତ୍ର ପରବର୍ତ୍ତୀ ସମୟରେ ଆମେରିକା ସରକାର ତାକୁ ନିଜ ଅଧିନକୁ ନେଇଥିଲେ।ବ୍ରିଟେନରେ ଥିବା ତାଙ୍କର ଏକ କମ୍ପାନୀ ସର୍ବସାଧାରଣ ରେଡିଓ ପ୍ରସାରଣ ସେବା ଆରମ୍ଭ କରିଥିଲେ।ପରେ ତାହା ବିବିସି ନାମରେ ପରିଚିତ ହେଇଥିଲା। ବିଶ୍ୱରେ ବିଭିନ୍ନ ସ୍ଥାନରେ ଥିବା ବ୍ରିଟିଶ କଲୋନୀ ସହ ଯୋଗାଯୋଗ ପାଇଁ ସେ ୧୯୨୪ରେ ଇଂଲଣ୍ଡର କେତେକ ସ୍ଥାନରେ ୱ୍ଏୟାରଲେସ ଷ୍ଟେସନ ପ୍ରତିଷ୍ଠା କରିଥିଲେ।ରୋମରେ ମଧ୍ୟ ପୋପଙ୍କ ବାର୍ତ୍ତା ପ୍ରସାରଣ ପାଇଁ ରେଡିଓ ସେବା ଆରମ୍ଭ କରିଥିଲେ। ପୁରସ୍କାର ୱ୍ଏୟାରଲେସ ଟେଲିଗ୍ରାଫର ବିକାଶ କ୍ଷେତ୍ରରେ ତାଙ୍କର ଉଲ୍ଲେଖନୀୟ ଅବଦାନ ପାଇଁ ୧୯୦୯ରେ ନୋବେଲ ପୁରସ୍କାର ପାଇଥିଲେ। ୧୯୩୭ ମସିହାରେ ଜୁଲାଇ ୨୦ତାରିଖରେ ହୃଦଘାତରେ ତାଙ୍କର ପରଲୋକ ହେଇଥିଲା। ଆଧାର ବାହାର ତଥ୍ୟ ,.  (1922).  " , "  .  (12 .). & . { }: :  4 ,  2 ,  8 ,  5 ,  7 ,  10 ,  6 ,  9 ,  11 ,  1 ,  3   1 :   : 5 1896,5028  " "    1896 1924   1896 1924  5028 5 1896   , : , / , .   ,2019-07-09 .,  ' 2005-11-05 .  " "    ,   .   12 1901. , . 23, 5   2002. 2001 , 1901  " "  2010-08-13 .  " "    : : ?
ଜିରା ଜୀବବିଜ୍ଞାନର ଜାତିର ଏକ ଗୁଳ୍ମଜାତୀୟ ସପୁଷ୍ପକ ବୃକ୍ଷ। ଏହାର ଫଳ ଭିତରେ ଥିବା ମଞ୍ଜିକୁ ଶୁଖାଇ ବ୍ୟବହାର କରାଯାଏ। ବିଭିନ୍ନ ଦେଶରେ ଜିରା ଏକ ମସଲା ରୂପେ ଜଣାଶୁଣା। ଏହାକୁ ଗୋଟିକିଆ ଓ ଗୁଣ୍ଡ ଉଭୟ ପ୍ରକାରେ ବ୍ୟବହାର କରାଯାଏ। ପରିଚୟ ଜିରା ଗଛ ୩୦ରୁ ୫୦ ସେଣ୍ଟି ମିଟର  (୦.୯ରୁ ୧.୬ ଫୁଟ) ଲମ୍ବା ହୋଇଥାଏ । ପତ୍ର ଗୁଡ଼ିକ ସରୁସରୁ ଓ ଗୋଟିଏ ଫଳରେ ଗୋଟିଏ ମଞ୍ଜି ରହିଥାଏ। ଏହାର ଫୁଲ ଗୁଡ଼ିକ ମଧ୍ୟ ଛୋଟଛୋଟ ଧଳା ବା ହାଲୁକା ଗୋଲାପୀ ରଙ୍ଗର ହୋଇଥାଏ। ଏହା ଦେଖିବାକୁ ଅଳ୍ପକେ ପାନମଧୁରୀ ପରି. ଇତିହାସ ବହୁ ପୁରାତନ କାଳରୁ ଜିରାର ବ୍ୟବହାର ହୋଇ ଆସୁଅଛି। ସିରିଆରେ ହୋଇଥିବା ପ୍ରତ୍ନତାତ୍ତ୍ୱିକ ଖନନରୁ ମିଳିଥିବା ଜିରା ଗୁଡ଼ିକ ଦ୍ୱିତୀୟ ନିୟୁତ ଖ୍ରୀଷ୍ଟପୂର୍ବର ବୋଲି ଅନୁମାନ କରାଯାଏ। ଏହା ମିଶରର କେତେକ ପୁରାତନ ପ୍ରତ୍ନତାତ୍ତ୍ୱିକ ଖନନରୁ ମଧ୍ୟ ମିଳିଅଛି। ଏହା ମୂଳତଃ ଇରାନ ଓ ଭୂମଧ୍ୟସାଗରୀୟ ଅଞ୍ଚଳରେ ଚାଷ କରାଯାଉଥିଲା। ଏହାର ଉଲ୍ଲେଖ ବାଇବେଲର ଓଲ୍ଡ ଟେଷ୍ଟାମେଣ୍ଟ  (ସାଇଆ-୨୮:୨୭) ଓ ନିଉ ଟେଷ୍ଟାମେଣ୍ଟ  ମାଥିଉ ଲିଖିତ ସୁସମାଚାର   ୨୩:୨୩ ରେ ମିଳିଥାଏ। ଆଜିକାଲି ଲୋକେ ଗୋଲମରିଚ ଗୁଣ୍ଡ ରଖିଲାପରି ପୁରାତନ କାଳରେ ଗ୍ରୀକ୍ ଲୋକମାନେ ନିଜ ଖାଇବା ଟେବୁଲରେ ଜିରାଗୁଣ୍ଡ ରଖିଥାନ୍ତି। ଏପରିକି ଆଜି ମଧ୍ୟ ମରୋକୋରେ ଏଇ ପ୍ରଥା ପ୍ରଚଳିତ। ରୋମ ଦେଶର ରୋଷେଇରେ ମଧ୍ୟ ଏହାର ପ୍ରଚଳନ ଦେଖିବାକୁ ମିଳେ। ମଧ୍ୟଯୁଗରେ ସ୍ପେନ ଓ ମଲଟାକୁ ଛାଡ଼ି ଇଉରୋପର ଅଧିକାଂଶ ଅଞ୍ଚଳରେ ଏହାର ବ୍ୟବହାର ଆରମ୍ଭ ହୋଇଥିଲା। ସ୍ପେନ ଓ ପର୍ତ୍ତୁଗାଲର ନାବିକ ମାନଙ୍କଦ୍ୱାରା ଏହା ଆମେରିକାକୁ ଆସିଥିଲା। ଜିରା ବିଭିନ୍ନ ପ୍ରକାରର। ଏଥିମଧ୍ୟରୁ କଳା (ଧୁସର) ଓ ଧଳା (ସବୁଜ) ଜିରା ଅଧିକ ପ୍ରସିଦ୍ଧ ଯାହା ପାରସ୍ୟ ରୋଷେଇରେ ବ୍ୟବହାର କରାଯାଏ । କଳାଜିରା ନାମରେ ଆଉ ଏକ ମସଲା ଅଛି, ଯାହା ଦେଖିବାକୁ ତ୍ରିପଣ୍ଡ କଳା ରଙ୍ଗର, ଏହା ରୂପ ଓ ଗୁଣ ସାଧାରଣ ଜିରାଠାରୁ ଭିନ୍ନ। ଆଜିକାଲି ଇରାନ, ଉଜବେକିସ୍ତାନ, ତାଜକିସ୍ତାନ, ତୁର୍କୀ, ମୋରୋକ୍କୋ, ଇଜିପ୍ଟ (ମିଶର), ଭାରତ, ସିରିଆ, ମେକ୍ସିକୋ, ଚିଲି ଓ ଚୀନରେ ଏହାର ବହୁଳ ଉତ୍ପାଦନ ହୋଇଥାଏ । ବ୍ରିଟିସ୍ ଉପଦ୍ୱୀପଗୁଡ଼ିକରେ ଏହା କ୍ୱଚିତ ଦେଖିବାକୁ ମିଳେ । ଚାଷ ଗ୍ରୀଷ୍ମଋତୁରେ ଜିରାଚାଷ ହୋଇଥାଏ। ଅମଳପାଇଁ ୩ରୁ ୪ ମାସ ସମୟ ଲାଗେ। ଜିରାଗଛ ଅଳ୍ପପାଣିରେ ବଢ଼ିପାରେ। ଭୂମଧ୍ୟସାଗରୀୟ ଜଳବାୟୁ ଏହାର ଚାଷପାଇଁ ଉପଯୋଗୀ। ଏହା ମଞ୍ଜିରୁ ଜାତ ହୁଏ ଓ ଜଳ ନିଷ୍କାସନର ସୁବିଧା ଥିବା ଉର୍ବର ମାଟିରେ ଭଲ ଫଳିଥାଏ। ବ୍ୟବହାର ଗୋଲମରିଚ ପରେ ଜିରା ହେଉଛି ବିଶ୍ୱର ସବୁଠାରୁ ଲୋକପ୍ରିୟ ମସଲା। ଜିରାର ବାସ୍ନାପାଇଁ ଏହା ଏତେ ଲୋକପ୍ରିୟ। ନେପାଳ, ଭାରତ, ପାକିସ୍ତାନ, ଉତ୍ତର ଆଫ୍ରିକା, ମଧ୍ୟପ୍ରାଚ୍ୟ, ଶ୍ରୀଲଙ୍କା, କ୍ୟୁବା, ଉତ୍ତର ମେକ୍ସିକୋ, ମଧ୍ୟ ଏସିଆ ଇତ୍ୟାଦି ଅଞ୍ଚଳରେ ଏହା ପ୍ରସିଦ୍ଧ ମସଲା। ବ୍ରାଜିଲ ଓ ଫ୍ରାନ୍ସ ଆଦି ଦେଶରେ ମଧ୍ୟ ଲୋକେ ଏହାର ବ୍ୟବହାର କରିଥାନ୍ତି। ପଞ୍ଚୁଫୁଟଣର ପାଞ୍ଚଟି ଉପାଦାନ ଭିତରୁ ଏହା ହେଉଛି ଗୋଟିଏ। ବିଭିନ୍ନ ପ୍ରକାରର ତରକାରିରେ ଛୁଙ୍କ ଦେଲାବେଳେ ଗୋଟା ଜିରା ଓ ବ୍ୟଞ୍ଜନ ଉପରେ ବୁଣିବାପାଇଁ ଗୁଣ୍ଡଜିରାର ପ୍ରୟୋଗ ହୋଇଥାଏ। ପୋଷକ ଗୁଣ ଜିରାରେ ଲୌହ ଅଂଶ ଅଧିକ ପରିମାଣରେ ଥାଏ, କିନ୍ତୁ ଶରୀରରେ ଲୌହତତ୍ତ୍ୱର ଅଭାବକୁ ପୂରଣ କରିବାପାଇଁ ଏହାକୁ ବ୍ୟବହାର ବହୁ ପରିମାଣର ଜିରା ସେବନ କରିବାକୁ ହେବ।  (ପୋଷକତତ୍ତ୍ୱ ସାରଣୀ ଦେଖନ୍ତୁ) ୟୁ.ଏସ୍.ଡି.ଏ. ହିସାବରେ ଗୋଟିଏ ଚା ଚାମଚ ଜିରାର ପୋଷକ ତତ୍ତ୍ୱ ନିମ୍ନ ପ୍ରକାରର : 22  : 1.34  : 2.63  : 0.6 : 0.25 ବାସନା ଜିରାର ବାସ୍ନା ତା ଭିତରେ ଥିବା ତେଲ  (ଏସେନ୍ସିଆଲ ଅଏଲ) କାରଣରୁ ହୋଇଥାଏ । ଏହାର ମୁଖ୍ୟ ରାସାୟନିକ ତତ୍ତ୍ୱ ହେଉଛି କ୍ୟୁମିନାଲଡିହାଇଡ    4-  ।
ଇଏ ବି ଗୋଟେ ଲଭ୍ ଷ୍ଟୋରୀ, ୨୦୨୧ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରମେଶ ବାରିକ ଓ କେ ତମନ୍ନା । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ବି. ଚନ୍ଦନ କୁମାର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ମୃତ୍ୟୁଞ୍ଜୟ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାଜ ରାଜେଶ ପଣ୍ଡା, ଦିବ୍ୟା ମହାନ୍ତି, ରାକେଶ ଦେଓ ଓ ଦୀପିକା ତ୍ରିପାଠୀ । ଆମେଲି ପଣ୍ଡା, ପିଣ୍ଟୁ ନନ୍ଦ, ପ୍ରତିଭା ନନ୍ଦ, ଭୂପତି ତ୍ରିପାଠୀ, ଗୁଡ୍ଡୁ, ଶଙ୍କର ପ୍ରଧାନ, କୁନୁର, ସୁଶିଲ ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ରାଜ ରାଜେଶ ପଣ୍ଡା ଦିବ୍ୟା ମହାନ୍ତି - ସ୍ୱିଟି ରାକେଶ ଦେଓ ଦୀପିକା ତ୍ରିପାଠୀ ପିଣ୍ଟୁ ନନ୍ଦ ଆମେଲି ପଣ୍ଡା ଗୁଡ୍ଡୁ କୁନୁର ଭୂପତି ତ୍ରିପାଠୀ ପ୍ରତିଭା ନନ୍ଦ ଶଙ୍କର ପ୍ରଧାନ ସୁଶିଲ ମିଶ୍ର ଶିବାନୀ ସଙ୍ଗୀତା  (ଅତିଥି କଳାକାର) କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର  । ନିର୍ମଳ ନାୟକ, ତପୁ ନାୟକ, ଦେବୀଦତ୍ତ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ସ୍ୱୟମ ପାଢ଼ୀ, ସତ୍ୟଜିତ ପ୍ରଧାନ, ତାରିକ୍ ଅଜିଜ୍, ଜାଗୃତି ମିଶ୍ର, ଅମ୍ରିତା ନାୟକ, ଶ୍ୱେତା ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କାଞ୍ଚନ ଚୌଧୁରୀ ଭଟ୍ଟାଚାର୍ଯ୍ୟ  ହିନ୍ଦୀ :                 ଜଣେ ଉତ୍ତରାଖଣ୍ଡର ପୂର୍ବତନ ଆରକ୍ଷୀ ମହାନିର୍ଦ୍ଦେଶକ ଓ ବର୍ତ୍ତମାନ ରାଜନୀତିଜ୍ଞ । ସେ ୨୦୧୪ ଭାରତୀୟ ସାଧାରଣ ନିର୍ବାଚନରେ ଉତ୍ତରାଖଣ୍ଡର ହରିଦ୍ୱାର ଲୋକ ସଭା ମଣ୍ଡଳୀରୁ ଆମ୍ ଆଦମୀ ପାର୍ଟି ତରଫରୁ ଲଢ଼ିଥିଲେ । ସେ ଆରକ୍ଷୀ ମହାନିର୍ଦ୍ଦେଶକ ହେବାରେ ପ୍ରଥମ ମହିଳା ଥିଲେ ଓ ୩୧ ଅକ୍ଟୋବର ୨୦୦୭ ଅବସର ଗ୍ରହଣ କରିଥିଲେ । ସେ କିରଣ ବେଦୀଙ୍କ ପରେ ଦେଶର ଦ୍ୱିତୀୟ ଆଇପିଏସ୍ ଅଫିସର୍ ଥିଲେ ।
ପ୍ରସୂତି ରକ୍ତସ୍ରାବ ନାମ ଦିଆଯାଏ ୨୪ ସପ୍ତାହ ଗର୍ଭାବସ୍ଥା ପରେ ବା ପ୍ରସବ ସମୟରେ, କିମ୍ବା ପ୍ରସବ ପରେ ଯଦି ରକ୍ତସ୍ରାବ ହୁଏ । ୨୪ ସପ୍ତାହ ପୂର୍ବରୁ ରକ୍ତସ୍ରାବ ହେଲେ ତାହାକୁ ପ୍ରାକ ଗର୍ଭ ରକ୍ତସ୍ରାବ କୁହାଯାଏ  ରକ୍ତସ୍ରାବ ସାଧାରଣଥ ଯୋନିପଥରେ ହୁଏ ଓ କ୍ୱଚିତ ଉଦର ମଧ୍ୟରେ ଥାଏ  ଜଟିଳ ଅବସ୍ଥା ହେଲେ ଅବଧିପୁର୍ବ ପ୍ରସବ ଏବଂ ଭ୍ରୁଣ ମୃତ୍ୟୁ ହୋଇପାରେ  ପ୍ରସବ ପୂର୍ବରୁ ଏବଂ ପ୍ରସବ ସମୟରେ, ଜରାୟୁ ମୁଖ ପ୍ରଦାହ, ପ୍ଲାସେଣ୍ଟା ପ୍ରିଭିଆ, ପ୍ଲାସେଣ୍ଟାଲ୍ ଆବରପସନ ଏବଂ ଗର୍ଭାଶୟ ଫାଟିବା ଯୋଗୁ ରକ୍ତସ୍ରାବ ହୁଏ  ପ୍ରସବ ପରେ, ଉତ୍ତମ ଜରାୟୁ ସଙ୍କୋଚନ ନହେଲେ, ଗର୍ଭ ପଦାର୍ଥ ଜରାୟୁରେ ରହିଗଲେ ଏବଂ ରକ୍ତସ୍ରାବ ବେମାରୀ ଥିଲେ ରକ୍ତସ୍ରାବ ହୁଏ । ପ୍ରସବ ପୂର୍ବରୁ ଏହାର କାରଣ ଜାଣିବା ନିମନ୍ତେ ଜୀବାଣୁମୁକ୍ତ ସ୍ପେକୁଲମ ପରୀକ୍ଷା ଓ ଅଲଟ୍ରାସାଉଣ୍ଡ କରାଯାଇପାରେ  ଗୁରୁତ୍ୱପୂର୍ଣ୍ଣ ରକ୍ତସ୍ରାବର ଚିକିତ୍ସାରେ ଶିରାଭ୍ୟନ୍ତର ତରଳ ପଦାର୍ଥ ଓ ରକ୍ତ ଦ୍ରବ୍ୟ ଦିଆଯାଏ । ବିଯୁକ୍ତାତ୍ମକ ଆରଏଚ ଥିଲେ ଆରଏଚଆଇଜି ଦିଆଯାଏ  ୩୪ ସପ୍ତାହରୁ କମ୍ ଗର୍ଭବତୀଙ୍କୁ କର୍ଟିକୋସ୍ଟିରଏଡ ଦେବାକୁ ପରାମର୍ଶ ଦିଆଯାଏ  ଅନ୍ୟାନ୍ୟ ଚିକିତ୍ସା ଏହାର ମୂଳ କାରଣ ଉପରେ ନିର୍ଭର କରେ  ପ୍ରସବ ପରେ ଅକ୍ସିଟୋସିନ, କିମ୍ବା ମିଥାଇଲଏର୍ଗୋନୋଭିନ ବ୍ୟବହାର କରାଯାଇପାରେ  ସାଂଘାତିକ ପ୍ରସୂତି ରକ୍ତସ୍ରାବ ୨୦୧୫ ମସିହାରେ ୮.୭ ନିୟୁତ ମହିଳାଙ୍କର ହୋଇଥିଲା ଯାହା ଫଳରେ ୮୩.୦୦୦ ରୋଗୀଙ୍କର ମୃତ୍ୟୁ ହୋଇଥିଲା । ରକ୍ତସ୍ରାବ ଯୋଗୁ ୨୦୦୩ରୁ ୨୦୦୯ ମଧ୍ୟରେ ମାତୃ ମୃତ୍ୟୁ ହାର ୨୭% ହୋଇଥିଲା। ପ୍ରସବ ପୂର୍ବରୁ ରକ୍ତସ୍ରାବ ପ୍ରାୟ ୨%ରୁ ୫% ଗର୍ଭଧାରଣରେ ହୋଇଥାଏ
ଶତ୍ରୁଘ୍ନ ନାଥ  ୧ ଫେବୃଆରୀ ୧୯୧୫   ୧୦ ମାର୍ଚ୍ଚ ୨୦୦୬  ଜଣେ ଓଡ଼ିଆ ଶିକ୍ଷାବିତ ଓ ସାହିତ୍ୟିକ ଥିଲେ । ଜଣେ ଗାନ୍ଧିବାଦୀ ପରୋପକାରୀ, ଦିଗଦର୍ଶକ, ସଂଗଠକ ଓ ସମାଜସେବୀ ଭାବରେ ମଧ୍ୟ ତାଙ୍କର ପରିଚୟ ରହିଛି । ସେ ମହିମା ଧର୍ମ ସହିତ ଜଡ଼ିତ ରହିଥିଲେ । ଭୀମ ଭୋଇଙ୍କ ଉକ୍ତି,  "ମୋ ଜୀବନ ପଛେ ନର୍କେ ପଡିଥାଉ, ଜଗତ ଉଦ୍ଧାର ହେଉ" କୁ ସେ ନିଜର ଜୀବନ ଆଦର୍ଶ ଭାବରେ ଗ୍ରହଣ କରି ନେଇଥିଲେ । ବାଲ୍ୟଜୀବନ ଓ ଶିକ୍ଷା ଶତ୍ରୁଘ୍ନ ନାଥ, ୧୯୧୫ ମସିହା ଫେବୃଆରୀ ୧ରେ ଭଦ୍ରକର ପୁରୁଣା ବଜାରସ୍ଥିତ ଉତ୍ତରବାହିନୀ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଭିକାରୀ ଚରଣ ନାଥ ଓ ମାତାଙ୍କ ନାମ ଗଣ୍ଡେଇ ଦେଈ ଥିଲା । ଭଦ୍ରକରୁ ସ୍କୁଲ ଶିକ୍ଷା ସମାପ୍ତ କରି, ସେ କଟକର ରେଭେନ୍ସା ମହାବିଦ୍ୟାଳୟରି ଆଇ.ଏସ.ସି ଓ ବି.ଏ ପାସ କରିଥିଲେ । କଟକ ଟ୍ରେନିଂ କଲେଜରୁ ବି.ଇଡି ଲାଭ କରିଥିଲେ । ବୃତ୍ତିଗତ ଜୀବନ ଶତ୍ରୁଘ୍ନ, ୧୯୪୦ ମସିହାରେ, କଟକ ଟ୍ରେନିଂ କଲେଜରୁ ବି.ଇଡି ପାସ କରି, ଶିକ୍ଷକତା ଆରମ୍ଭ କରିଥିଲେ । ୧୯୪୬ ମସିହାରେ ବିହାର-ଓଡ଼ିଶା ଲୋକ ସଭା ଆୟୋଗଦ୍ୱାରା ଶ୍ରେଷ୍ଠ ବିବେଚିତ ହୋଇ, ବିଲାତ ଯାତ୍ରା କରିଥିଲେ । ସେଠାରେ ଲଣ୍ଡନ ବିଶ୍ୱବିଦ୍ୟାଳୟରୁ ଶିକ୍ଷା ଶାସ୍ତ୍ରରେ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । ୧୯୪୮ ମସିହାରେ ସେ ବିଲାତରୁ ଫେରି, କଟକ ଟ୍ରେନିଂ କଲେଜ ଓ ରେଭେନ୍ସା ମହାବିଦ୍ୟାଳୟରେ ଅଧ୍ୟାପକ ଭାବରେ ଚାକିରି କରିଥିଲେ । ପରବର୍ତ୍ତୀ ସମୟରେ, ସେ ରାଧାନାଥ ଟ୍ରେନିଂ କଲେଜ, ଭଦ୍ରକ ମହାବିଦ୍ୟାଳୟ, ଅନୁଗୁଳ ମହାବିଦ୍ୟାଳୟ ଆଦିରେ ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ଏହା ବ୍ୟତିତ, ସେ ରାଜ୍ୟ ଶିକ୍ଷା ପ୍ରତିଷ୍ଠାନର ପ୍ରତିଷ୍ଠାତା ଅଧ୍ୟକ୍ଷ, ଉତ୍କଳ ବିଶ୍ୱବିଦ୍ୟାଳୟର ଉନ୍ନୟନ ଅଧିକାରୀ, ରାଜ୍ୟ ସାକ୍ଷରତା ସାଧନ କେନ୍ଦ୍ରର ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ସାହିତ୍ୟକୃତି ଶତ୍ରୁଘ୍ନ ନାଥ, ତାଙ୍କ ଜୀବନକାଳ ମଧ୍ୟରେ ୪୦ରୁ ଉର୍ଦ୍ଧ ପୁସ୍ତକ ରଚନା କରିଯାଇଛନ୍ତି ।
ନାଚିକା ଲିଙ୍ଗା ଜଣେ ଆଦିବାସୀ ନେତା । ସେ କୋରାପୁଟର ଚାଷୀ ମୂଲିଆ ଆଦିବାସୀ ସଂଘ  (ସିମାସ)ର ସଭାପତି  । ଏହାର ନେତୃତ୍ୱ ନେଇ ସେ ନାରାୟଣପାଟଣା ଅଞ୍ଚଳରେ ବେଆଇନ ଜମି ଆବଣ୍ଟନ, ଚୋରା ମଦ ଚାଲାଣ ବିରୋଧରେ ଆନ୍ଦୋଳନ କରିଆସୁଥିଲେ । ସେ ୪ ବର୍ଷ ପୋଲିସ ଆଢ଼ୁଆଳରେ ରହିଆସିଥିଲେ । ୨୦୧୪ ମସିହା ଅକ୍ଟୋବର ୨୮ ତାରିଖ ଦିନ ସେ ଭାଲିଆପୁଟ ଗାଁରେ ବର୍ଡ଼ର ସିକୁରିଟି ଫୋର୍ସ  (ବିଏସଏଫ)ଦ୍ୱାରା ଏକ କମ୍ବିଙ୍ଗ ଅପରେସନରେ ଗିରଫ ହୋଇଥିଲେ  । ୨୦୦୯ ପରଠାରୁ ସେ ପୋଲିସଦ୍ୱାରା  "ମୋଷ୍ଟ ୱାଣ୍ଟେଡ଼"  ଭାବେ ଗଣା ଯାଉଥିଲେ । ହତ୍ୟା, ଡକାୟତି ଆଦି ବିଭିନ୍ନ ଅପରାଧରେ ସେ ଜଡ଼ିତ ଥିଲେ । ୨୦୦୯ରେ ନାରାୟଣପାଟଣାରେ ତାଙ୍କ ନେତୃତ୍ୱରେ ସିମାସ ଏକ ଗଣ-ଜମି ଦଖଲ ଆନ୍ଦୋଳନ କରି ଅଣ-ଆଦିବାସୀଙ୍କଠାରୁ ୨୦୦୦ ଏକର ଜମି ଦଖଲ କରିଥିଲେ । ଜୀବନୀ ଚାଷୀମୂଲିଆ ଆଦିବାସୀ ସଂଘ  "ଚାଷୀ ମୂଲିଆ ଆଦିବାସୀ ସଂଘ"  ନାରାୟଣପାଟଣାରେ ବେଆଇନ ଜମି ଆବଣ୍ଟନକୁ ବିରୋଧ କରିଆସୁଥିଲା । ୨୦୧୧ ପରଠାରୁ ସେ ଏହାର ନେତୃତ୍ୱ ନେଉଥିଲେ । ଚୋରା ମଦ ଚାଲାଣ ବିରୋଧରେ ସେ ଗଣ-ଆନ୍ଦୋଳନ ଜାରୀ ରଖିଥିଲେ । ଅପରାଧ ଲିଙ୍ଗାଙ୍କ ବିରୋଧରେ ୪୦ଟି ଅପରାଧ ରୁଜୁ ହୋଇଥିଲା । ଏଥି ମଧ୍ୟରେ ୧୦ଟି ହତ୍ୟା, ବେଆଇନ ଜମି ଦଖଲ ଓ କୋରାପୁଟ ଜିଲ୍ଲାର ଅନେକ ଥାନାରେ ଡକାୟତି ଆଦି ଆଇନଗତ ଅପରାଧ ନିମନ୍ତେ ୨୦୦୯ ପରଠାରୁ ସେ ପୋଲିସଦ୍ୱାରା  "ମୋଷ୍ଟ ୱାଣ୍ଟେଡ଼"  ଭାବେ ଗଣା ଯାଉଥିଲେ । ତାଙ୍କ ଉପରେ ୫ ଲକ୍ଷ ଟଙ୍କାର ମୁଣ୍ଡଜାମିନ ଘୋଷଣା କରାଯାଇଥିଲା । ସିମାସଦ୍ୱାରା ନାରାୟଣପାଟଣା ପୋଲିସ ଷ୍ଟେସନ ସମୟରେ ପୋଲିସ ଓ ସିମାସ କର୍ମୀଙ୍କ ମଧ୍ୟରେ ଗୁଳି ବିନିମୟ ହୋଇଥିଲା । ଏଥିରେ ଆଦିବାସୀ କର୍ମୀମାନେ ପୋଲିସ ଗୁଳିରେ ପ୍ରାଣ ହରାଇଥିଲେ। ଲିଙ୍ଗାଙ୍କ ନେତୃତ୍ୱରେ ହୋଇଥିବା ଏହି ଆକ୍ରମଣ ପରେ ତାଙ୍କୁ ପୋଲିସ ପକ୍ଷରୁ  "ମୋଷ୍ଟ ୱାଣ୍ଟେଡ଼"  ଘୋଷଣା କରାଯାଇଥିଲା । ଗିରଫ ସେ ପ୍ରଥମେ ୨୦୦୫ରେ ଗିରଫ ହୋଇଥିଲେ । ୨୦୦୭ରେ ଜେଲରୁ ଛାଡ଼ ପାଇବା ପରେ ସେ ପୁଣି ନିଜ କାର୍ଯ୍ୟକଳାପ ଜାରୀ ରଖିଥିଲେ । ୨୦୧୪ ପୂର୍ବର କିଛି ବର୍ଷ ଧରି ଲିଙ୍ଗା କିଛି ବାର ସିମାସ ସଭାମାନଙ୍କରେ ଅଂଶଗ୍ରହଣ କରିଥିଲେ । ସେଠାରେ ପୋଲିସ ତାଙ୍କୁ ଧରିବାରେ ବିଫଳ ହୋଇଥିଲା । ୨୦୧୩ ଜାନୁଆରୀ ପରଠାରୁ, ମାଓବାଦୀ ଆନ୍ଦୋଳନର ସହଯୋଗ ହ୍ରାସ ପାଇବାରୁ ସିମାସର ଅନେକ ନେତା ପୋଲିସ ନିକଟରେ ଆତ୍ମସମର୍ପଣ କରିଥିଲେ । କେବଳ ଲିଙ୍ଗା ବାକି ରହିଥିଲେ । ୨୦୧୪ ମାର୍ଚ୍ଚରେ ସେ ଏକ ସ୍ଥାନୀୟ କୋର୍ଟରେ ଆତ୍ମସମର୍ପଣ କରିବେ ବୋଲି ଘୋଷଣା କରି ଆସି ନଥିଲେ । ପଦରପୁର ଅଞ୍ଚଳରେ ତାଙ୍କର ଉପସ୍ଥିତି ବିଷୟରେ ଜାଣି ବିଏସଏଫ ଏକ କମ୍ବିଙ୍ଗ ଅପରେସନ ଆରମ୍ଭ କରିଥିଲେ । ଭାଲିଆପୁଟ ଗାଁରେ ଗାଁଲୋକଙ୍କ ସହ ଆଲୋଚନା କରୁଥିବା ସମୟରେ ବିଏସଏଫ ଯବାନମାନେ ତାଙ୍କୁ ଗିରଫ କରିଥିଲେ । ରାଜନୀତି ୨୦୧୪ ମସିହା ମାର୍ଚ୍ଚ ମାସରେ ଲକ୍ଷ୍ମୀପୁର ନିର୍ବାଚନ ମଣ୍ଡଳୀର ବିଧାୟକ ଝିନ ହିକକାଙ୍କୁ ମାଓବାଦୀମାନେ ପଣବନ୍ଦୀ କରିଥିଲେ । ଓଡ଼ିଶା ସରକାର ବନ୍ଦୀ କରିଥିବା ଚାଷୀ ମୂଲିଆ ଆଦିବାସୀ ସଂଘର ୩୦ ଜଣ ସଦସ୍ୟଙ୍କୁ ମୁକୁଳାଇଲେ ହିକକାଙ୍କୁ ଛଡ଼ାଯିବ ବୋଲି ଲିଙ୍ଗା ଓ ମାଓବାଦୀ ନେତାମାନେ ଦାବୀ କରିଥିଲେ । ଏହାର କାରଣ ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ସ୍ୱାଧୀନ ପ୍ରାର୍ଥୀ ଭାବେ ଛିଡ଼ା ହେବାର ଯୋଜନା ରହିଥିଲା ବୋଲି ପ୍ରକାଶ ପାଇଥିଲା।
ଡିବି  (ଚୁଙ୍ଗି-ବାଲେଶ୍ୱରୀ ଉପଭାଷା) କିରୋସିନିଦ୍ୱାରା ଜଳାଯାଉଟିବା ବତୀ  । ସାଧାରଣତଃ ଏହା ଏକ ଧାତୁ ନିର୍ମିତ ଆବଦ୍ଧ ଡବା କିମ୍ବା ପାତ୍ରରେ ତିଆରି ହୋଇଥାଏ। ଡବାର ଠିପି ଊପରେ ବଳିତା/ସଳିତାଟିଏ ପଶିପାରିଲା ଭଳି ଥାଏ। ଡବା ଭିତରେ ସଳିତାଟିଏ ପଶିଥାଏ, ଯାହାକି ଠିପିରେ ଥିବା କଣା ମଧ୍ୟ ଦେଇ ବାହାରକୁ ବାହାରିଥାଏ। ଡବା ଭିତରେ କିରୋସିନି ପଶିଥାଏ। ସଳିତାଟି ତେଲ  (କିରୋସିନି)ରେ ସମ୍ପୂର୍ଣ୍ଣ ଭିଜିକରି ଥାଏ । ତେଣୁ ଠିପିରେ ବାହାରକୁ ବାହାରିଥିବା ସଳିତାରେ ଅଗ୍ନୀ ସଂଯୋଗ କଲେ ତାହା ଜଳେ ଏବଂ ଆଲୋକ ଦିଏ। ଯେକୌଣସି ଅବ୍ୟବ‌ହୃତ ଧାତବ ଡବାକୁ ବ୍ୟବ‌ହାର କରି ସ‌ହଜରେ ଘରେ ବସି ଡିବି ତିଆରି କରାଯାଇପାରେ। ଯେତେବେଳେ ପ୍ରତି ଘରେ ବିଜୁଳି ସଂଯୋଗ କରିବା ସମ୍ଭବପର ନ ଥିଲା, ସେତେବେଳେ ଗାଁ ମାନଙ୍କରେ ଏହା ବ‌ହୁଳ ଭାବରେ ବ୍ୟବ‌ହୃତ ହେଉଥିଲା। ଏବେ ମଧ୍ୟ ଗାଁ ମାନ‌ଙ୍କରେ ରାତିରେ ବିଜୁଳି କଟିଗଲେ ଡିବିକୁ ଖୋଜା ପଡେ। ଆଜିକାଲି ବଜାରରେ ଅନେକ ବିନା-ବିଜୁଳି-ଚାଳିତ ଆଲୋକ ମିଳୁଥିଲେ ମଧ୍ୟ ଗାଁ ମାନ‌ଙ୍କରେ ଏକ ଶସ୍ତା-ସୁନ୍ଦର-ମଜ୍‌ବୁତ୍ ଉପକରଣ ଭାବରେ ଡିବିର ଲୋକପ୍ରିୟତା ଏବେ ମଧ୍ୟ ବଜାୟ ରହିଛି।
ଜଗନ୍ନାଥଙ୍କ ଲୀଳା ବଡ଼ ବିଚିତ୍ର । ଠାକୁର ସ୍ନାନ କରନ୍ତି, ତାଙ୍କୁ ଜର ହୁଏ, ଦେବା ବିଗ୍ରହମାନଙ୍କୁ ଔଷଧ ମଧ୍ୟ ଲାଗି କରାଯାଏ । ଏଆହ ହେଉଛି ତାଙ୍କ ମାନବୀୟ ଲୀଳାର ଅଙ୍ଗ । ଜଗନ୍ନାଥଙ୍କ ଯାହା ବି କାମ ହେଉ ସେବାୟତମାନେ ନିଷ୍ଠାର ସହ କରନ୍ତି । ଏହି ନିଷ୍ଠା ପାଇଁ ସେମାନେ ହବିଷ କରନ୍ତି । ବିଭିନ୍ନ ସମୟରେ ବିଭିନ୍ନ ସେବାୟତମାନେ ହବିଷ କରନ୍ତି । ପୂର୍ବରୁ ମୁନି ଋଷିମାନେ କଷ୍ଟ କରି ପ୍ରଭୁଙ୍କ କୃପା ଲାଭ କରିବା ପାଇଁ ତପସ୍ୟା କରିବା ଭଳି ଏହି ସେବାୟତମାନେ ହବିଷ କରି ପ୍ରଭୁଙ୍କ କୃପା ଲାଭ କରନ୍ତି । ଆଉ ସମସ୍ତ କଠିନ କାମ ଅତି ସହଜରେ ସମ୍ପାଦନ କରନ୍ତି । ଦୋଳାଦେବୀ କଡରେ ଥିବା କମାରଶାଳରେ ସ୍ନାନପୁର୍ଣିମା ପରଦିନଠାରୁ ଗୁପ୍ତଘର ନିର୍ମାଣ ହୋଇଛି । ବାହାରେ ତିନୋଟି ଶାଳରେ ରଥ ଓ ବିଗ୍ରହ ନିର୍ମାଣ ପାଇଁ ବିଭିନ୍ନ ଲୁହାସମଗ୍ରୀ ନିର୍ମାଣ ହେଉଥିବାବେଳେ ଗୁପ୍ତ ଘରେ ଗୁପ୍ତ ସେବା ଚାଲିଛି । ଏହି ଗୁପ୍ତ ଘରକୁ କେବଳ ତିନିବାଡର ମୁଖ୍ୟ କାମର ସେବକଙ୍କୁ ଅନୁମତି ଅଛି । ଏହି ସମୟରେ ମୁଖ୍ୟ ସେବକମାନେ ହବିଷରେ ରହନ୍ତି । ତେବେ ତିନିବାଡର ଧ୍ୱଜା ନିର୍ମାଣ ବେଳେ ଏହି ରୂପକାରସେବକମାନେ ସପରିବାର ହବିଷରେ ରହନ୍ତି । ଏହି ସେବାୟତମାନଙ୍କ ଘରକୁ ସ୍ନାନପୁର୍ଣିମ ୧୫ ପରେ କୋଇଲି ବୈକୁଣ୍ଠରୁ ଦାରୁ ଆସେ । ସେହିଦିନଠାରୁ ସେମାନେ ହବିଷରେ ରହନ୍ତି । ଏହି ଦାରୁରେ ବଳଭଦ୍ରଙ୍କ ରଥ ପାଇଁ ଲକ୍ଷ୍ମୀନୃସିଂହ ନିର୍ମାଣ ହେଉଥିବା ବେଳେ ଜଗନ୍ନାଥଙ୍କ ପାଇଁ ହନୁମାନ ନିର୍ମାଣ ହୁଅନ୍ତି । ଶୁଭଦ୍ରାଙ୍କ ରଥ ପାଇଁ ମାଭୁବନେଶ୍ୱରୀ ନିର୍ମାଣ ହୁଅନ୍ତି । ଏହି ସମୟରୁ ଶ୍ରୀଗୁଣ୍ଡିଚା ପର୍ଯ୍ୟନ୍ତ ଏମାନେ ହବିଷ ପାଳନ କରନ୍ତି । ହବିଷ ପାଳନ ସମୟରେ ଆମିଷ, ପିଆଜ, ରସୁଣ ଓ ବାହାର ଖାଦ୍ୟ ବର୍ଜନ ଥାଏ । ଏହି ସମୟରେ ଶେଜ, ମାଣ୍ଡୀ ଓ ଅନ୍ୟ ବସ୍ତ୍ର ବର୍ଜନ କରାଯାଏ ।
ମମତାମୟୀ ଚୌଧୁରୀ  (ଜନ୍ମ: ୧ ଅକ୍ଟୋବର ୧୯୬୯) ଜଣେ ଓଡ଼ିଆ ସାହିତ୍ୟିକା  । ତାଙ୍କ କବିତା, ଗଳ୍ପ ଓ ଉପନ୍ୟାସ ଆଦି ରଚନାରେ ପ୍ରଧାନତଃ ନାରୀମାନଙ୍କ ବେଦନା ତଥା ସଙ୍ଘର୍ଷ ବର୍ଣ୍ଣିତ । ତାଙ୍କ ଉଲ୍ଲେଖନୀୟ ରଚନାବଳୀ ମଧ୍ୟରେ  ଛିନ୍ନମସ୍ତା ,  ବଜାର ,  ଶତାବ୍ଦୀର ନୀଳପକ୍ଷୀ ,  ଅର୍ଦ୍ଧେକ ଜୀବନ ,  ଧୂଆଁର ଜ୍ୟାମିତି ,  ଈଶ୍ୱରୀ ,  ଦିଗ୍‌ବଳୟ ଏଠି ନୁହେଁ ,  ସାରାଂଶ  ଓ  ବୈଶ୍ରବଣୀ  ଆଦି ଅନ୍ୟତମ । ୨୦୧୦ ମସିହାରେ ତାଙ୍କର ବୈଶ୍ରବଣୀ ଉପନ୍ୟାସ ପୁସ୍ତକ ନିମନ୍ତେ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । ତାଙ୍କର ସାହିତ୍ୟ ରଚନା ନିମନ୍ତେ ସେ ଭୁବନେଶ୍ୱର ପୁସ୍ତକମେଳା ପୁରସ୍କାର, ଅଦ୍ୱୈତ କଥା ପୁରସ୍କାର, ଟାଇମପାସ୍ ବୁକର୍‍ ସମ୍ମାନ, କଳିଙ୍ଗପ୍ରଭା କବିତା ସମ୍ମାନ, ଅମୃତାୟନ ସମ୍ମାନ ଆଦିରେ ମଧ୍ୟ ସମ୍ମାନୀତ । ଜୀବନୀ ମମତାମୟୀ ଚୌଧୁରୀ ଓଡ଼ିଶାର ରାଜଧାନୀ ଭୁବନେଶ୍ୱରଠାରେ ୧୯୬୯ ମସିହା ଅକ୍ଟୋବର ୧ ତାରିଖରେ ମାତା ପାର୍ବତୀ ଦେବୀ ଓ ପିତା ଦୀନବନ୍ଧୁ ଚୌଧୁରୀଙ୍କ ଐରସ୍ୟରୁ ଜନ୍ମଗ୍ରହଣ କରିଥିଲେ । ସେ ଅର୍ଥନୀତିରେ ସ୍ନାତକୋତ୍ତର ପଠନ କଲାପରେ ଅଧ୍ୟାପିକା ଭାବେ ନିଜ ବୃତ୍ତିଗତ ଜୀବନ ଆରମ୍ଭ କରିଥିଲେ । ରଚନାବଳୀ ତାଙ୍କର ପ୍ରଥମ ଗଳ୍ପ ସଂକଳନ ଥିଲା ୨୦୦୩ ମସିହାରେ ପ୍ରକାଶିତ  ନିବିଡ଼ ନିର୍ଜନତା  । ଏହା ଛଡ଼ା  ଛିନ୍ନମସ୍ତା ,  ବଜାର ,  ଶତାବ୍ଦୀର ନୀଳପକ୍ଷୀ ,  ଅର୍ଦ୍ଧେକ ଜୀବନ ,  ଧୂଆଁର ଜ୍ୟାମିତି ,  ଈଶ୍ୱରୀ ,  ଦିଗ୍‌ବଳୟ ଏଠି ନୁହେଁ ,  ସାରାଂଶ  ଓ  ବୈଶ୍ରବଣୀ  ତାଙ୍କର ଉଲ୍ଲେଖନୀୟ ରଚନାବଳୀ ।
ପ୍ରକାଶ ମହାପାତ୍ର  (ଜନ୍ମ: ୩ ଫେବୃଆରୀ ୧୯୫୬) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକ  । ଗଳ୍ପ, କବିତା, ଲଳିତ ଗଦ୍ୟ, ଉପନ୍ୟାସ ଆଦି ଓଡ଼ିଆ ସାହିତ୍ୟର ଅନେକ ବିଭାଗରେ ପ୍ରକାଶ ମହାପାତ୍ରଙ୍କର ଅବଦାନ ରହିଛି । ନିଜ ପୁସ୍ତକ  'କୀଟ ଓ ଅନ୍ୟାନ୍ୟ ଗଳ୍ପ'  ପାଇଁ, ସେ ୨୦୦୮ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଛନ୍ତି ।
ବିଭୁଧେନ୍ଦ୍ର ପ୍ରତାପ ଦାସ  (ଜନ୍ମ: ୨୧ ନଭେମ୍ବର ୧୯୫୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବର୍ତ୍ତମାନ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ବିଭୁଧେନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୧୯୮୦, ୧୯୮୫ ଓ ୧୯୯୫ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ପାଲଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଭୁଧେନ୍ଦ୍ର ପ୍ରତାପ ଦାସ ୧୯୫୧ ମସିହାର ନଭେମ୍ବର ମାସ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଜ କିଶୋର ଦାସ ଓ ପତ୍ନୀଙ୍କ ନାମ ଅନସୂୟା ଜଗଦେବ । ରାଜନୈତିକ ଜୀବନ ବିଭୁଧେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।
ମୀନା ରଣା ଜଣେ ଭାରତୀୟ କଣ୍ଠଶିଳ୍ପୀ, ଯିଏକି ଉତ୍ତରାଖଣ୍ଡୀ ସଙ୍ଗୀତ ଓ ଭାରତୀୟ ଲୋକଗୀତ ଆଦି ଗାଇଥାନ୍ତି । ସେ କିଛି ଗରଃୱାଲି ଓ କୁମାଓନି ଗୀତର ଆଲବମ୍ ନିର୍ମାଣ କରିଛନ୍ତି ।
ଦିବୃଗଡ଼ ଏକ ଭାରତୀୟ ଜନଗଣନା ସହର   ଅଟେ । ଏହା ଆସାମର ଦିବ୍ରୁ‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଦିବୃଗଡ଼ ୨୭.୪୭୯୯ ଉତ୍ତର ଅକ୍ଷାଂଶ ଓ ୯୪.୯୦୮୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୦୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଦିବୃଗଡ଼ ସହରର ମୋଟ ଜନସଂଖ୍ୟା ୫୨୮୨ ଅଟେ । ସେଥି ମଧ୍ୟରୁ ୬୨.୮୫% ଜଣ ପରୁଷ ହୋଇଥିବା ବେଳେ ୩୭.୧୫% ଜଣ ନାରୀ ଅଟନ୍ତି । ଦିବୃଗଡ଼ର ସାକ୍ଷରତା ହାର ୮୦.୧୨% ଅଟେ । ଏହା ଜାତୀୟ ହାରଠାରୁ -୧୫.୨୮% ପ୍ରତିଶତ କମ ଅଟେ । ସେଥିରୁ ୫୨.୯୫% ପ୍ରତିଶତ ପୁରୁଷ ଓ ୨୭.୧୭% ନାରୀ ଅଟନ୍ତି । ୧୦.୯୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ଦିବୃଗଡ଼ର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଦିବୃଗଡ଼ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୨୮.୦ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୮.୪ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୨୬୨୨.୮ / ହୋଇଥାଏ ।
ପଦ୍ମନାଭ ବେହେରା  (ଜନ୍ମ: ୧୬ ମାର୍ଚ୍ଚ ୧୯୫୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ ଏବେ କାର୍ଯ୍ୟ କରିଛନ୍ତି । ୧୯୯୦, ୨୦୦୪, ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ଓ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୩ଶ, ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୮ ଓ ୧୯୯୯ ଭାରତୀୟ ସାଧାରଣ ନିର୍ବାଚନରେ ସେ ଫୁଲବାଣୀ ଲୋକ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ ଓ ୧୩ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପଦ୍ମନାଭ ବେହେରା ୧୯୫୬ ମସିହାର ମାର୍ଚ୍ଚ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାର୍ତ୍ତିକ ବେହେରା ଓ ପତ୍ନୀଙ୍କ ନାମ ବିଷ୍ଣୁପ୍ରିୟା ବେହେରା । ରାଜନୈତିକ ଜୀବନ ପଦ୍ମନାଭ ଓଡ଼ିଶା ରାଜନୀତିରେ ପ୍ରଥମେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରିଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଏବେ ପଞ୍ଚମଥର କାର୍ଯ୍ୟ କରୁଛନ୍ତି । ଏତଦ୍‌ବ୍ୟତୀତ ୨୦୧୯ ମସିହାରୁ ସେ ପରିବହନ ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୩,୭୩୪ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ରଘୁନାଥ ଜଗଦଲଙ୍କ ଠାରୁ ୨୧,୯୪୬ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ରାଜୁ ଆୱାରା, ୨୦୧୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏଲୋରୀ ପ୍ରିୟଦର୍ଶିନୀ ଏବଂ ସନ୍ତୋଷ ତ୍ରିପାଠୀ । ଦେବାନନ୍ଦ ନାୟକ ଏହି କଥାଚିତ୍ରଟିର କାହାଣୀ ଏବଂ ଚିତ୍ରନାଟ୍ୟ ରଚନା କରିବା ସ‌ହ ନିର୍ଦ୍ଦେଶନା ଦେଇଥିଲେ । ବିଦ୍ୟାଧର ସାହୁ କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ମୋହିତ ଚକ୍ରବର୍ତ୍ତୀ, ଚିନ୍ତାମଣି ଦାସ, ବନ‌ଜ ମହାପାତ୍ର, ଦେବାନନ୍ଦ ନାୟକ, ପଞ୍ଚାନନ ନାୟକ ଆଦି ଗୀତିକାରମାନେ କଥାଚିତ୍ରଟିରେ ଗୀତଗୁଡ଼ିକ ରଚନା କରିଥିଲେ । ଅନ୍ତରା ମିତ୍ର, ସଞ୍ଜୁ ମହାନ୍ତି, ଅରବିନ୍ଦ ମୁଦୁଲି, ପ୍ରଦୀପ, ସୌରଭ ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଆକାଶ ଦାସନାୟକ ଏବଂ ଅର୍ପିତା ମୁଖାର୍ଜୀ । ବିଜୟ ମହାନ୍ତି, ନମ୍ରତା ଦାସ, ଚୌଧୁରୀ ଜୟପ୍ରକାଶ ଦାଶ, ରଞ୍ଜନ କୁମାର ଦିକ୍ଷୀତ, ମଞ୍ଜୁଳ କଅଁର, ପ୍ରଜ୍ଞା ଖଟୁଆ, ଲୀନା, ମନୋଜିତ୍, ଉପେନ୍ଦ୍ର ପତି, ବିଜୟ ପଟ୍ଟନାୟକ, ଅନୁପ ଶାହା, ଜୟୀରାମ ସାମଲ, ସରସ୍ୱତୀ, ତାନିଆ, ଜର୍ଜ ତିଆଡ଼ି ଅଭିନୟ ଆକାଶ ଦାସନାୟକ ଅର୍ପିତା ମୁଖାର୍ଜୀ ବିଜୟ ମହାନ୍ତି ଜୟୀରାମ ସାମଲ ଜର୍ଜ ତିଆଡ଼ି ନମ୍ରତା ଦାସ ମନୋଜିତ୍ ତାନିଆ ଚୌଧୁରୀ ଜୟପ୍ରକାଶ ଦାସ ଅନୁପମ ଶାହା ପ୍ରଜ୍ଞା ଖଟୁଆ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଦ୍ୟାଧର ସାହୁ । ଏହି କଥାଚିତ୍ରଟିର ଗୀତଗୁଡ଼ିକ ମୋହିତ ଚକ୍ରବର୍ତ୍ତୀ, ବନଜ ମହାପାତ୍ର, ଚିନ୍ତାମଣି ଦାସ, ଦେବାନନ୍ଦ ନାୟକ ଆଦି ଗୀତିକାରମାନେ ରଚନା କରିଥିଲେ । କଥାଚିତ୍ରଟିର ଗୀତଗୁଡ଼ିକ ଅନ୍ତରା ମିତ୍ର, ସଞ୍ଜୁ ମହାନ୍ତି, ଅରବିନ୍ଦ ମୁଦୁଲି, ପ୍ରଦୀପ, ସୌରଭ ଅଦି କଣ୍ଠଶିଳ୍ପିମାନେ ଗାଇଥିଲେ ।
ଲିଚେନ ସ୍କ୍ଲେରୋସସ  ଏକ ଦୀର୍ଘକାଳୀନ ଚର୍ମ ପ୍ରଦାହ ରୋଗ ଯାହା ମୁଖ୍ୟତଃ ଯୌନାଙ୍ଗକୁ ପ୍ରଭାବିତ କରିଥାଏ । ଏହା ଅନିୟମିତ ଛୋଟ ଛୋତ ଚେପା ଫୁଲା ଭଳି ଆରମ୍ଭ ହେବାକୁ ଲାଗେ ଯାହା ଚକଚକିଆ, ସାମାନ୍ୟ କୁଞ୍ଚିତ, ଫିକା-ଧଳା ରଙ୍ଗର ଦାଗ ଥାଏ ଯାହା ଚାରିପାଖରେ ଚମ ବାଇଗଣୀ ରଙ୍ଗର ହୋଇଥାଏ । ଏଥିରେ ବ‌ହୁତ ଗଲୁ କରେ ଏବଂ କୁଣ୍ଡେଇବାଦ୍ୱାରା ଛୋଟ କଟାଦାଗ ସହିତ ଶୁଖା ଘାଆ ଦାଗ ଦେଖାଯାଏ ଓ ଚର୍ମ ପତଳା ହୋଇପାରେ । ଯୌନାଙ୍ଗରେ ଛୋଟ ରକ୍ତନଳୀ ଦେଖାଯାଇପାରେ । ଲିଙ୍ଗର ରଙ୍ଗ କମିଯାଏ । ଏହା କ୍ୱଚିତ୍ ଅନ୍ୟ ସ୍ଥାନରେ ଘଟିଥାଏ, ଯଦିଓ ଉପର ପିଠି କିମ୍ବା ସ୍ତନରେ ହୋଇପାରେ । ବେଳେବେଳେ କୌଣସି ଲକ୍ଷଣ ଦେଖାଯାଏ ନାହିଁ । ଏହା ପରିସ୍ରା କଲାବେଳେ କଷ୍ଟ ହୋଇପାରେ, ଯୋନୀ ସ୍ରାବ,ମଳ ତ୍ୟାଗ କରିବାକୁ ଅନିଚ୍ଛା, ଯୌନ ସମ୍ବନ୍ଧୀୟ ସମସ୍ୟା ଏବଂ ଚର୍ମ କର୍କଟ ରୋଗର ଆଶଙ୍କା ରହିପାରେ । ଏହାର କାରଣ ଜଣା ପଡିନାହିଁ। ସଂକ୍ରମଣ, ଆଘାତ ଏବଂ ଯୌନାଙ୍ଗର ଆର୍ଦ୍ର ହେବାର ପ୍ରବୃତ୍ତି ଯୋଗୁ ଏହା ସମ୍ଭବତଃ ସୃଷ୍ଟି ହୋଇଥାଏ । ଅସ୍ଥି ମଜ୍ଜା ପ୍ରତିରୋପଣ ଯୋଗୁ ଏହା ଟ୍ରିଗର ହୋଇପାରେ । ଟ୍ରାନ୍ସଜେଣ୍ଡର ଲୋକଙ୍କ କ୍ଷେତ୍ରରେ ଏହା ଅସ୍ତ୍ରୋପଚାର ସ୍ଥାନରେ ହୋଇପାରେ । ଶାରୀରିକ ପରୀକ୍ଷାଦ୍ୱାରା ରୋଗ ନିର୍ଣ୍ଣୟ କରାଯାଏ । ଚର୍ମ ବାୟୋପ୍ସିରେ ଏହା ନିଶ୍ଚିତ ହୋଇପାରିବ, ଯେଉଁଥିରେ ଡର୍ମାଲ୍ କୋଲାଜେନ୍ ଏବଂ ପତଳା ଏପିଡର୍ମିସ୍ ଦେଖାଏ । ଗୁଟ୍ଟେଟ୍ ମୋର୍ଫିଆ, ଲାଇଚେନ ପ୍ଲାନସ୍ ଏବଂ ଲାଇଚେନ ସିମ୍ପାଲେକ୍ସ କ୍ରୋନିକସ୍ ରୋଗ ପରି ଅନେକ ସମୟରେ ଏହି ରୋଗ ଦେଖାଯାଏ । ଚିକିତ୍ସାରେ ଶକ୍ତିଶାଳୀ ଟପିକାଲ୍ ଷ୍ଟେରଏଡ୍ ଦିଆଯାଏ । ବିଶେଷକରି ପିଲାମାନଙ୍କଠାରେ ବେଳେବେଳେ, ଅଧିକ ଚିକିତ୍ସା ନକଲେ ମଧ୍ୟ ଏହା ଭଲ ହୋଇଯାଏ । ଲିଚେନ ସ୍କ୍ଲେରୋସସ ପ୍ରାୟ ୧.୭% ବୟସ୍କ ମହିଳାଙ୍କୁ ପ୍ରଭାବିତ କରିଥାଏ । ଏହା ସାଧାରଣତ ଯୌବନାବସ୍ଥା ପୂର୍ବରୁ ଏବଂ ମେନୋପଜ ପରେ ହୋଇଥାଏ । ପୁରୁଷମାନଙ୍କ କ୍ଷେତ୍ରରେ ଏହା ଯେ କୌଣସି ବୟସରେ ହୋଇପାରେ । ଆଫ୍ରିକୀୟ ଆମେରିକୀୟମାନେ କମ୍ ପ୍ରଭାବି ତ ହୁଅନ୍ତି। ଏକ ତୃତୀୟାଂଶ ମହିଳାଙ୍କର ଅନ୍ୟ ଏକ ଅଟୋମ୍ୟୁମ୍ୟୁନ ରୋଗ ଥାଏ । ୧୭% ଲୋକଙ୍କର ସୋରିୟାସିସ୍ ଥାଏ । ଲିଚେନ ସ୍କ୍ଲେରୋସସ୍ ଏଟ ଆଟ୍ରୋଫିକସ୍ ରୋଗ ପ୍ରଥମେ ୧୮୮୭ ମସିହାରେ ଡକ୍ଟର ହାଲୋପୋଙ୍କଦ୍ୱାରା ବର୍ଣ୍ଣନା କରାଯାଇଥିଲା ।
ଖଡ଼ଗପୁର  ବଙ୍ଗଳା:       ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ମେଦିନିପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଖଡ଼ଗପୁର ୨୨.୩୩୯୭ ଉତ୍ତର ଅକ୍ଷାଂଶ ଓ ୮୭.୩୨୫୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଖଡ଼ଗପୁର ସହରର ମୋଟ ଜନସଂଖ୍ୟା ୨୦୭୯୮୪ ଅଟେ । ସେଥି ମଧ୍ୟରୁ ୫୧.୬୯% ଜଣ ପରୁଷ ହୋଇଥିବା ବେଳେ ୪୮.୩୧% ଜଣ ନାରୀ ଅଟନ୍ତି । ଖଡ଼ଗପୁରର ସାକ୍ଷରତା ହାର ୬୩.୮୧% ଅଟେ । ଏହା ଜାତୀୟ ହାରଠାରୁ ୧.୦୩% ପ୍ରତିଶତ କମ ଅଟେ । ସେଥିରୁ ୩୮.୭୧% ପ୍ରତିଶତ ପୁରୁଷ ଓ ୨୫.୧୦% ନାରୀ ଅଟନ୍ତି । ୧୦.୨୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ଖଡ଼ଗପୁରର ସରକାରୀ ଭାଷା ଅଟେ ।
ପେଣ୍ଟାସୋମି ଏକ୍ସ  (ଇଂରାଜୀ ଭାଷାରେ , ଅନ୍ୟ ନାମ 49, ) ଏକ ପ୍ରକାର କ୍ରୋମୋଜୋମାଲ ତୃଟି   ଯେଉଁଥିରେ ମହିଳାଙ୍କର   ଦୁଇଟି ଏକ୍ସ   କ୍ରୋମୋଜୋମ   ନଥାଇ ୫ଟି ଥାଏ  । ଏଥିରେ ବୌଦ୍ଧିକ ଅକ୍ଷମତା  , କମ୍ ଉଚ୍ଚତା,କମିଥିବା ପେଶୀ ଟୋନ  , ବିଳମ୍ବିତ ବିକାଶ   ଆଦି ଚିହ୍ନ ଓ ଲକ୍ଷଣ ଦେଖାଯାଏ । ରୋଗ ଜଟିଳ ହେଲେ ଜନ୍ମଗତ ହୃତ୍‌ପିଣ୍ଡ ରୋଗ   ଦେଖାଯାଇପାରେ । ପିତାମାତାଙ୍କର ପ୍ରଜନନ‌କାରୀ ଜୀବକୋଷରେ   ସମସ୍ୟା ହେଲେ ଏହି ବେମାରୀ ହୁଏ । ବୟସ୍କ ପିତମାତାଙ୍କର ଗର୍ଭ   ରହିଲେ ଏହି ସମ୍ଭାବନା ଥାଏ । ଲକ୍ଷଣ ଦେଖି ରୋଗ ସନ୍ଦେହ କରାଯାଏ ଓ କ୍ରୋମିଜୋମାଲ ଆନାଲିସିସ   କରି ନିଶ୍ଚିତ କରାଯାଏ । ଲକ୍ଷଣ ଅନୁସାରେ ଚିକିତ୍ସ କରାଯାଏ । ଏହା ଏକ ଅତି ବିରଳ ରୋଗ; ସନ ୨୦୧୧ ପର୍ଯ୍ୟନ୍ତ ମାତ୍ର ୪୦ଟି କେଶ୍ ଚିହ୍ନଟ ହୋଇଛି । ସନ ୧୯୬୩ରେ ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରାଯାଇଥିଲା ।